cyanic-selkie/wikianc huggingface dataset:
രൺധീർ സൂദ്
ഒരു ഇന്ത്യൻ ഗാസ്ട്രോഎൻട്രോളജിസ്റ്റും മേദാന്ത ഇൻസ്റ്റിറ്റ്യൂട്ട് ഓഫ് ഡൈജസ്റ്റീവ് ആന്റ് ഹെപറ്റോബിലിയറി സയൻസസിന്റെ ചെയർമാനും ആണ് രൺധീർ സൂദ്. ഇന്ത്യയിൽ ഗാസ്ട്രോ ഇന്റെസ്റ്റിനൽ ഓങ്കോളജിയിലെ ഒരു പയനിയർ ആയി അറിയപ്പെടുന്നു. ന്യൂഡൽഹിയിലെ സർ ഗംഗാ റാം ആശുപത്രിയിലെ ഗ്യാസ്ട്രോഎൻട്രോളജി വിഭാഗത്തിന്റെ മുൻ കോ-ചെയർമാനാണ്.
1977 ൽ അമൃത്സറിലെ ഗവൺമെന്റ് മെഡിക്കൽ കോളേജിൽ നിന്ന് മെഡിസിൻ (എംബിബിഎസ്) ബിരുദം നേടിയ സൂദ് 1979 ൽ ദില്ലിയിലെ ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസിൽ ജൂനിയർ റസിഡന്റ് ഡോക്ടറായി ഔദ്യോഗിക ജീവിതം ആരംഭിച്ചു. ജോലി ചെയ്യുന്നതിനിടയിൽ, 1981 ൽ എംഡി നേടുന്നതിനായി എയിംസിൽ പഠനം തുടർന്നു. 1983 ൽ ഗ്യാസ്ട്രോഎൻട്രോളജിയിൽ ഡിഎം നേടി. 1985 വരെ എയിംസിൽ ജോലി ചെയ്തിരുന്ന അദ്ദേഹം ദില്ലിയിലെ സർ ഗംഗാ റാം ഹോസ്പിറ്റലിലേക്ക് മാറി. അവിടെ 2010 ൽ മേദാന്തയിലേക്ക് മാറുന്നതുവരെ 25 വർഷം ജോലി ചെയ്തു ഇതിനിടയിൽ 1999 ൽ ബോസ്റ്റണിലെ ഹാർവാർഡ് മെഡിക്കൽ സ്കൂളിൽ, ടെക്സസ് യൂണിവേഴ്സിറ്റി മെഡിക്കൽ ബ്രാഞ്ച് (യുടിഎംബി), ഗാൽവെസ്റ്റൺ, ടെക്സസ്, അലബാമ യൂണിവേഴ്സിറ്റി, ബർമിംഗ്ഹാം എന്നിവിടങ്ങളിൽ വിസിറ്റിംഗ് പ്രൊഫസറായി സേവനമനുഷ്ഠിച്ചു. നാഷണൽ ബോർഡ് ഓഫ് എക്സാമിനേഷന്റെ ഗ്യാസ്ട്രോഎൻട്രോളജിയിലെ ഡിപ്ലോമേറ്റ് ഓഫ് നാഷണൽ ബോർഡ് പരീക്ഷകളുടെ പരീക്ഷകൻ കൂടിയാണ് അദ്ദേഹം. വൈദ്യശാസ്ത്രത്തിന് നൽകിയ സംഭാവനകൾക്ക് 2008 ൽ ഏറ്റവും ഉയർന്ന നാലാമത്തെ സിവിലിയൻ ബഹുമതിയായ പദ്മശ്രീ ഇന്ത്യൻ സർക്കാർ അദ്ദേഹത്തിന് നൽകി.
അവലംബം
വർഗ്ഗം:ഇരുപതാം നൂറ്റാണ്ടിലെ ഇന്ത്യൻ മെഡിക്കൽ ഡോക്ടർമാർ വർഗ്ഗം:ജീവിച്ചിരിക്കുന്ന പ്രമുഖർ
മാവേലിക്കര ഉടമ്പടി
മാർത്താണ്ഡവർമ്മ രാജാവും ഡച്ചുകാരും തമ്മിലുണ്ടാക്കിയ ഉടമ്പടിയാണിത്. 1753 ൽ മാവേലിക്കരയിൽ വ്ച്ചാണ് ഇത് ഉണ്ടാക്കിയത്. ചെറുരാജ്യങ്ങളുടെ ആഭ്യന്തര കാര്യങ്ങളിൽ ഇടപെടുകയില്ലെന്നും തിരുവിതാംകൂറിന്റെ ശത്രുക്കളുമായി സഖ്യം ഉണ്ടാക്കുകയില്ലെന്നും ഐ ഉടമ്പടിയിൽ ഡച്ചുകാർ സമ്മതിച്ചു.
വർഗ്ഗം:തിരുവിതാംകൂറിന്റെ ചരിത്രം
കരിപ്പോൾ
ആതവനാട് ഗ്രാമപഞ്ചായത്തിലെ പ്രധാനപ്പെട്ട ഓഫീസുകൾ എല്ലാം സ്ഥിതി ചെയ്യുന്നസ്ഥലത്തിന്റെ പേരാണ് കരിപ്പോൾ.
ഗ്രാമപഞ്ചായത്ത് രൂപീകരണം മുതൽ ഓഫീസായി പ്രവർത്തിച്ചിരുന്നത് കരിപ്പോൾ അങ്ങാടിയിലുള്ള ഓടിട്ട ഇരുനില കെട്ടിടത്തിന്റെ മുകളിൽ ആയിരുന്നു. പറമ്പൻ ആലി എന്നിവരുടെ ഉടമസ്ഥതയിലുള്ള കെട്ടിടം പിന്നീട് നെയ്യത്തൂർ മുസ്തഫയുടെ കൈവശത്തിലായി. ഇപ്പോഴത്തെ ഉടമസ്ഥൻ കുറ്റിപ്പുറത്തൊടി സൈതലവി ഹാജി ആണ്. ദേശീയ പാത 66 നവീകരണത്തിനായി ഈ ചരിത്ര സ്മാരകം പൊളിച്ച് മാറ്റാനിരിക്കുന്നു. ഓഫീസ് പിന്നീട് അങ്ങാടിയിൽ നിന്ന് 300മീറ്റർ പടിഞ്ഞാറ് മാറി സ്വന്തം കെട്ടിടത്തിലേക്ക് മാറി.
ഇമാദുൽ ഇസ്ലാം മദ്രസ്സ ഓഡിറ്റോറിയം
കരിപ്പോൾ ഇമാദുൽ ഇസ്ലാം പള്ളി മദ്രസ മാനേജിംഗ് കമ്മിറ്റിയുടെ കീഴിൽ ഉള്ള മദ്രസ പഠന സമയം കഴിഞ്ഞു ഉപയോഗപ്പെടുത്തുക എന്ന ലക്ഷ്യത്തോടെ, മഹല്ലിലെ പ്രവർത്തനത്തിന് വരുമാനം ലഭ്യമാക്കാൻ ഓഡിറ്റോറിയം ഒരുക്കി.
പാണക്കാട് സയ്യിദ് ഹൈദരലി ശിഹാബ് തങ്ങൾ ഉദ്ഘാടനം ചെയ്തു.
കെ.പി.സി ജലീൽ തങ്ങൾ, ആറാട്ട് തൊടി റസാഖ് ഉസ്താദ് എന്നിവർ സ്പോൺസർമാരായി നൽകിയ തുക ഉപയോഗിച്ച് ആണ് പണി പൂർത്തിയാക്കിയത്. കരിപ്പോളിലെ പ്രവാസികൾ നറകിയ തുക ഉപയോഗിച്ച്ഹാളിലേക്ക് വേണ്ട സാധനങ്ങൾ വാങ്ങിച്ചു.
കുറഞ്ഞ ചെലവിൽ ഒരു ഓഡിറ്റോറിയം ലഭ്യമാക്കി...
ജുമാ മസ്ജിദ് കരിപ്പോൾ
ആദ്യ കാലത്ത് വെട്ടിച്ചിറ മഹല്ലിന്റെ കീഴിൽ ആയിരുന്നു കരിപ്പോൾ. അക്കാലത്ത് കരിപ്പോൾ അങ്ങാടിക്ക് സമീപം ചെറിയ നിസ്കാരപ്പള്ളിക്ക് തുടക്കമിട്ടു. വളപ്പിലെ തങ്ങൾ സൈത് മുഹമ്മദ് തങ്ങൾ, തറമ്മൽ പുത്തൻ പീടിയേക്കൽ ഹുസൈൻ മുസ്ല്യാർ എന്നിവരായിരുന്നു അതിന്റെ എല്ലാം...
നാടിൽ നിന്നും ലഭിക്കുന്ന പിടിയരി സ്വരൂപിച്ചായിരുന്നു നടത്തിപ്പ്. തികയാത്തതെന്തും വളപ്പിലെ തങ്ങൾ വക കൂട്ടിച്ചേർക്കും.
വലിയ പറമ്പിലെ തങ്ങൾ, പറക്കുണ്ടിൽ സൂപ്പി ഹാജി, എടത്തടത്തിൽമുഹമ്മദ് ഹാജി, തറമ്മൽ പുത്തൻ പീടിയേക്കൽ മരക്കാർ മാസ്റ്റർ,മൂർക്കത്ത് മുഹമ്മദ് ഹാജി,കവറടി അസീസ് ഹാജി, കെ.പി.സി തങ്ങൾ,കെ.പി.സെഡ് തങ്ങൾ തുടങ്ങി നിരവധി നാട്ടിലെ നിസ്വാർത്ഥമായ സേവനം ജുമാമസ്ജിദ് എന്നതിലേക്ക് എത്തിച്ചു.
ഇത്ര ഏറെ വീതിയുള്ള അകത്തളം നടുവിൽ ഇടക്കിടെ തൂണുകൾ ഇല്ലാതെ പണിതത് കരിപ്പോളിൽ ആണ്. 1985ൽ നിർമ്മാണം പൂർത്തിയാക്കി. നാട്ടുകാരുടെ പണം മാത്രം ഉപയോഗിച്ച് നിർമ്മിച്ച ഈ പള്ളി ഇമാദുൽ ഇസ്ലാം പള്ളി & മദ്രസ മാനേജിംഗ് കമ്മിറ്റി ആണ് ഭരണം നടത്തുന്നത്.
ഇമാദുൽ ഇസ്ലാം സെക്കൻഡറി മദ്രസ
ഇമാദുൽ ഇസ്ലാം പള്ളി & മദ്രസ മാനേജിംഗ് കമ്മിറ്റിയുടെ കീഴിൽ 1948ൽ ആണ് ആരംഭിച്ചത്. അടുത്ത് സ്കൂളും ഉള്ളതിനാൽ പരിസര പ്രദേശങ്ങളിൽ നിന്നും നിരവധി കുട്ടികൾ ആണ് ഇവിടെ മതപഠനം നടത്താൻ എത്തിയിരുന്നത്. റബ്ബർ കാട്, കഞ്ഞിപ്പുര,മലയിൽ (നൂരിയാബാദ്), കൂട്ടാടമ്മൽ, എന്നിവിടങ്ങളിൽ നിന്ന് വിദ്യാർത്ഥികൾ എത്തിയിരുന്നു. ഏഴാം ക്ലാസ് വരെയും പിന്നീട് പത്താം ക്ലാസ് അവസാനം ഹയർസെക്കൻഡറി തരം മദ്രസയിൽ പഠനാവസരം ഒരുങ്ങി.
കരിപ്പോൾ ഗവൺമെന്റ് മാപ്പിള ഹൈസ്കൂൾ സ്ഥലപരിമിതി മൂലം പ്രയാസം അനുഭവിക്കുന്ന സമയത്ത് മദ്രസയുടെ സൗകര്യം ഉപയോഗപ്പെടുത്തുക പതിവാണ്.
കാലാന്തരത്തിൽ മദ്രസയിൽ കുട്ടികൾ കുറഞ്ഞതും മതഭൗതിക വിദ്യാഭ്യാസം സമന്വയിപ്പിച്ച് കൊണ്ട് അൺ എയിഡഡ് സ്കൂൾ വന്നു. മദ്രസ നിർമ്മാണം നടത്താനുള്ള സ്ഥലം സംഭാവന ചെയ്തത് വലിയ പറമ്പിൽ തങ്ങളായിരുന്നു.
ജി.എം.എച്ച്.എസ് കരിപ്പോൾ
പഴയകാലത്ത് ചെയ്ത്താൻ പാറയെന്നറിയപ്പെട്ടിരുന്ന കരിപ്പോളിൽ വിദ്യാഭ്യാസ വെളിച്ചം ആദ്യകാലം മുതൽ തന്നെ എത്തിയിരുന്നു. അന്നത്തെ പൗര പ്രമുഖരായ തറമ്മൽ പുത്തൻ പീടിയേക്കൽ മരക്കാർ മാഷിന്റെ നേതൃത്വത്തിൽ ആണ് പ്രധാനമായും വിദ്യാഭ്യാസ മുന്നേറ്റം സാധ്യമാക്കിയത്. ആദ്യഘട്ടത്തിൽ ആതവനാട് ഉണ്ടായിരുന്ന എൽ.പി സ്കൂൾ കരിപ്പോളിൽ എത്തിച്ചു. സ്ഥലം ഇല്ലാതെ നഷ്ടമാകാനിരുന്ന ഈ വിദ്യാലയം കരിപ്പോൾ പടിയിലെ മൂർക്കത്ത് അഹമ്മദ് കുട്ടി മാഷിന്റെ നേതൃത്വത്തിൽ പ്രവർത്തനം ആരംഭിച്ചു. വലിയ പുളിമരത്തിന് താഴെയാണ് ഇത് തുടങ്ങിയത്. അഹമ്മദ്കുട്ടി മാഷ് ആദ്യ കാലത്ത് അവിടെ അധ്യാപകനായി സേവനം ചെയ്യുകയും ചെയ്തു.
പിന്നീട് ഇപ്പോഴത്തെ കരിപ്പോൾ ജുമാമസ്ജിദിന് സമീപം വലിയപറമ്പിൽ തറവാട്ടുകാർ ഒരു കെട്ടിടം നിർമ്മിച്ചത് വാടകയ്ക്ക് എടുത്ത് അതിൽ ക്ളാസ് ആരംഭിച്ചു.
പിന്നീട് സ്കൂൾ അപ്ഗ്രേഡ് ചെയ്ത് ജി.എം.യു.പി സ്കൂൾ കരിപ്പോൾ ആയി.ഏഴാം ക്ലാസ് വരെ പഠനത്തിന് അവസരം ലഭിച്ചു.സ്ഥല പരിമിതി മറികടക്കാൻ കരിപ്പോൾ മഹല്ല് കമ്മറ്റിയായ ഇമാദുൽ ഇസ്ലാം പള്ളി &മദ്രസ കമ്മിറ്റിയുടെ മദ്രസ കെട്ടിടം വിട്ടുനൽകി.
പള്ളി പണി കഴിഞ്ഞതിന് ശേഷം ഇപ്പോൾ സ്കൗട്ട് ഹാളിന് സമീപമുള്ള ഓടിട്ട കെട്ടിടം ജനങ്ങൾ പണം പിരിച്ച് നിർമിച്ചു നൽകി. അഭ്യസ്തവിദ്യരായ ആളുകളും പൗരപ്രമുഖർ,സാധാരണക്കാർ എന്നിവർ നൽകിയ നാണയത്തുട്ടുകൾ ഉപയോഗിച്ചാണ് കെട്ടിടം നിർമ്മിച്ചത്.
ഉപരിപഠനത്തിന് വളാഞ്ചേരി ഹൈസ്കൂൾ,കൽപകഞ്ചേരി ഹൈസ്കൂൾ എന്നിവിടങ്ങളെ ആശ്രയിക്കേണ്ട് കൊഴിഞ്ഞു പോക്കിന് ഇടയാക്കി. ഇത് പരിഹരിക്കാനും ഏഴാം തരം പൂർത്തിയാക്കിയ എല്ലാവർക്കും ഹൈസ്കൂൾ വിദ്യാഭ്യാസം ലഭിക്കാൻ അവസരം ഉണ്ടാകാൻ സ്കൂൾ ഹൈസ്കൂൾ ആയി ഉയർത്തണമെന്ന് ആവശ്യപ്പെട്ട് അന്നത്തെ വിദ്യാഭ്യാസ വകുപ്പ് മന്ത്രി ചാക്കീരി അഹമ്മദ്കുട്ടിക്ക് 1971ൽ ടിപി മരക്കാർ മാസ്റ്റർ,പറക്കുണ്ടിൽ സൂപ്പി ഹാജിയുടെ,കിഴക്കേപ്പുറത്ത് സൈത് മുഹമ്മദ് കോയ തങ്ങൾ, അരീക്കാടൻ സൈതാലിക്കുട്ടി ഹാജി,ഇടത്തടത്തിൽ മുഹമ്മദ് ഹാജി തുടങ്ങിയവർ നിവേദനം നൽകി.
ഇപ്പോഴത്തെ ഓഫീസ് പ്രവർത്തനം ഉള്ള കെട്ടിടം നിർമ്മാണം ആരംഭിച്ചത് വർഷങ്ങളോളം മുടങ്ങി കിടന്നു. 1991 ൽ വിദ്യാഭ്യാസ മന്ത്രി ചന്ദ്രശേഖരൻ ഉദ്ഘാടനം ചെയ്തു.
കിഫ്ബി സാമ്പത്തിക സഹായത്തോടെ പുതിയ മൂന്ന് നില കെട്ടിടം പണി അവസാന ഘട്ടത്തിൽ ആണ്.
പോസ്റ്റ് ഓഫീസ്,കരിപ്പോൾ
കരിപ്പോൾ,കഞ്ഞിപ്പുര, വട്ടപ്പാറ,ചോറ്റൂർ,മണ്ണേക്കര എന്നീ പിൻകോഡ്പ്രദേശങ്ങൾ ഉൾപ്പെടുന്ന പ്രവർത്തനമാണ് കരിപ്പോൾ പോസ്റ്റ് ഓഫീസിന്. വളാഞ്ചേരി പോസ്റ്റ് ഓഫീസിന് കീഴിലാണ് ഇത്. പിൻകോഡ് 676552
പി.എച്ച്.സി സബ്സെന്റർ കരിപ്പോൾ
വസൂരി പടർന്നു പിടിച്ച സമയത്ത് പൊതു ജനങ്ങൾക്ക് ആശ്വാസമായി ആരംഭിച്ചതാണ് ഈ സബ്സെന്റർ, ഒരു കമ്പോണ്ടർ അവിടെ ഉണ്ടായിരുന്നു. ദേശീയ പാത ഓരത്ത് ഇപ്പോഴത്തെ ഇൻഡ്യൻ ഓയിൽ പമ്പിന് സമീപത്തുള്ള പറക്കുണ്ടിൽ സൂപ്പി ഹാജിയുടെ സ്ഥലത്ത് ആയിരുന്നു 40വർഷത്തോളം പ്രവർത്തിച്ചത്.ഇപ്പോൾ ചേലപ്പാറ തോടിന്റെ ഓരത്ത് സ്വന്തം കെട്ടിടത്തിലേക്ക് മാറി എങ്കിലും റോഡ് കൃത്യമായി ഇല്ലാത്തതും തോടിലൂടെ വർഷക്കാലം പോകാൻ കഴിയാത്തതും ജനങ്ങൾ ഇതിനെ ആശ്രയിക്കുന്നത് കുറഞ്ഞു.
ക്ലെയർവോയിലെ ബെർണർദീനോസ്
thumb|250px|right|ക്ലെയർവോയിലെ വിശുദ്ധ ബെർണർദീനോസ്
പന്ത്രണ്ടാം നൂറ്റാണ്ടിലെ (ജനനം 1090, മരണം 1153 ആഗസ്ത് 20) ഒരു ഫ്രെഞ്ച് ആശ്രമാധിപനും നവീകൃത സിസ്റ്റേഴ്സ്യൻ സമൂഹത്തിന്റെ മുഖ്യസ്ഥാപകനുമാണ് ക്ലെയർവോയിലെ ബെർണർദീനോസ് അഥവാ വിശുദ്ധ ബെർണാർഡ്. പത്തൊൻപതാം വയസ്സിൽ അമ്മയുടെ മരണത്തെ തുടർന്ന് ബെർണദീനോസ് സിസ്റ്റേർഷ്യൻ സഭയിൽ അംഗത്വം നേടി. മൂന്നുവർഷത്തിനു ശേഷം പുതിയതായി കാടുവെട്ടിത്തെളിച്ചുണ്ടാക്കിയ വാൾ ദെ അബ്സിന്തെ എന്ന ഒറ്റപ്പെട്ട പ്രദേശത്ത് പുതിയ ആശ്രമം സ്ഥാപിക്കാൻ അദ്ദേഹം നിയുക്തനായി. 1115 ജൂൺ 25-ന് അദ്ദേഹം ഈ ആശ്രമം സ്ഥാപിച്ചെന്നും അതിന് ക്ലെയർവാലി എന്നു പേരിട്ടെന്നും പാരമ്പര്യം പറയുന്നു. കാലക്രമേണ ആ സ്ഥലനാമം 'ക്ലെയർവോ' ആയി പരിണമിക്കുകയും ബെർണാർദിന്റെ പേരുമായി പിൽക്കാലമത്രയും ബന്ധപ്പെട്ടിരിക്കുകയും ചെയ്തു. തുടർന്ന് വിശ്വാസപ്രഘോഷണത്തിലേർപ്പെട്ട അദ്ദേഹം വിശുദ്ധമറിയത്തോടുള്ള ഭക്തി പ്രചരിപ്പിക്കുന്നതിൽ പ്രത്യേകം ശ്രദ്ധിച്ചു.
1128-ൽ ട്രോയെസിലെ സഭാസമ്മേളനത്തിൽ സംബന്ധിച്ച ബെർണർദീനോസ് അവിടെ ടെംപ്ലാർ മാടമ്പികൾ(Knights Templar) എന്ന ക്രൈസ്തവരണശൂരസംഘത്തിന്റെ ആശയം അവതരിപ്പിച്ചു. കാലക്രമേണ വളർന്നുവികസിച്ച ഈ സംഘം, ഏറെ രാഷ്ട്രീയ പ്രാധാന്യമുള്ള ഒരു വിഭാഗമായി വളർന്നു.
ഛിദ്രം
thumb|200px|left|മദ്ധ്യയുഗത്തിലെ ഒരു കൈയെഴുത്തുപുസ്തകത്തിലുള്ള ബെർണർദീനോസിന്റെ ചിത്രം thumb|200px|right|ബെർണർദീനോസിനെ പുണരുന്ന ക്രിസ്തു, ഫ്രാൻസിസ്കോ റിബാറ്റയുടെ ചിത്രം 1130 ഫെബ്രുവരി 13-ന് ഹൊണോറിയസ് രണ്ടാമൻ മാർപ്പാപ്പാ മരിച്ചതിനെ തുടർന്ന് കത്തോലിക്കാസഭയിൽ ഛിദ്രം മുളപൊട്ടി. ഫ്രാൻസിലെ ആറാം ലൂയീസ് രാജാവ് ഫ്രെഞ്ചു മെത്രാന്മാരെ ഇതാമ്പെസിൽ (Étampes) വിളിച്ചുകൂട്ടി. ഈ സമ്മേളനത്തെ തുടർന്ന്, മാർപ്പാപ്പാപദവിക്കുവേണ്ടിയുള്ള സ്ഥാനാർത്ഥികൾക്കിടയിൽ തീരുമാനമുണ്ടാക്കാനായി നിയോഗിക്കപ്പെട്ട ബെർണർദീനോസ് ഈ വിഷയത്തിൽ ഒന്നാം ഹെൻട്രി രാജാവുമായി ചർച്ച നടത്താനായി ഇംഗ്ലണ്ടിലേക്കു പോയി. ഇതാമ്പെസ് സമ്മേളനം നിർദ്ദേശിച്ച ഇന്നസെന്റ് രണ്ടാമന്റെ സ്ഥാനാർത്ഥിത്വത്തിനു ഹെൻട്രിയുടെ പിന്തുണ നേടുകയായിരുന്നു അദ്ദേഹത്തിന്റെ ലക്ഷ്യം. ഇംഗ്ലണ്ടിലെ മെത്രാന്മാരുടെ പിന്തുണ അനാക്ലീറ്റസ് രണ്ടാമനായിരുന്നെങ്കിലും ഇന്നസെന്റ് രണ്ടാമനെ പിന്തുണക്കാൻ ഒടുവിൽ ഇംഗ്ലണ്ടിലെ രാജാവു സമ്മതിച്ചു. ബെർണദീനോസിന്റെ സുഹൃത്തായ സാന്റണിലെ നോർബെർട്ടിന്റെ ഇടപെടൽ മൂലം ഇന്നസെന്റിനെ പിന്തുണക്കാൻ ജർമ്മനി നേരത്തെ സമ്മതിച്ചിരുന്നു. എങ്കിലും ജർമ്മനിയിലെ രണ്ടാം ലോത്തെയർ പ്രഭുവുമായുള്ള തന്റെ കൂടിക്കാഴ്ചയിൽ ബെർണർദീനോസ് കൂടെയുണ്ടാകണമെന്ന് ഇന്നസെന്റ് നിർബ്ബന്ധിച്ചു.
തുടർന്ന് ലോത്തെയർ പ്രഭുക്കന്മാരിൽ ഇന്നസെന്റിന്റെ ഏറ്റവും ശക്തനായ പിന്തുണക്കാരനായെങ്കിലും പിന്നെയും പ്രശ്നങ്ങളുണ്ടായിരുന്നു. ഇതാമ്പെസ്, വുർസ്ബർഗ്, ക്ലെർമോണ്ട്, റീംസ് എന്നിവിടങ്ങളിലെ സഭാസമ്മേളനങ്ങൾ ഇന്നസെന്റിനെ പിന്തുണച്ചെങ്കിലും ക്രൈസ്തവലോകത്തിന്റെ പലമേഖലകളിലും പിന്തുണ അനാക്ലീറ്റസിനായിരുന്നു. 1131 അവസാനമായപ്പോൾ, ഫ്രാൻസ്, ഇംഗ്ലണ്ട്, ജർമ്മനി, സ്പെയിനിലെ കസ്റ്റീൽ, അരഗൺ എന്നിവ ഇംഗ്ലണ്ടിനേയും, ഇറ്റലി, തെക്കൻ ഫ്രാൻസ്, സിസിലി എന്നീ പ്രദേശങ്ങളും, കോൺസ്റ്റാന്റിനോപ്പിൾ, അന്ത്യോഖ്യാ, യെരുശലേം എന്നിവിടങ്ങളിലെ പാത്രിയർക്കീസുമാരും അനാക്ലീറ്റസിനേയും പിന്തുണച്ചു. ഈ പ്രദേശങ്ങളേയും സഭാനേതാക്കളേയും ഇന്നസെന്റിന്റെ ചേരിയിലേക്കു തിരിക്കാൻ ബെർണർദീനോസ് പരിശ്രമിച്ചു. അദ്ദേഹം ആദ്യം സമീപിച്ചത് അഞ്ചെലൂമിലെ ജെരാർദിനെ ആയിരുന്നു. അനാക്ലീറ്റസിനെ പിന്തുണക്കുന്നതിനുള്ള ജെരാർദിന്റെ ന്യായങ്ങൾ ചോദ്യം ചെയ്ത് അദ്ദേഹം 126-ആം കത്ത് എന്നറിയപ്പെടുന്ന സന്ദേശം അയച്ചു. ഈ ഛിദ്രത്തിനിടെ താൻ നേരിട്ടവരിൽ ഏറ്റവും ശക്തൻ ജെരാർദ് ആയിരുന്നെന്ന് ബെർണർദീനോസ് പിന്നീട് പറഞ്ഞിട്ടുണ്ട്. ജെരാർദ്ദിന്റെ പിന്തുണ സമ്പാദിച്ച ശേഷം ബെർണർദീനോസ് ഫ്രാൻസിൽ പോയിറ്റേഴ്സിലെ പ്രഭുവിന്റെ പിന്തുണ നേടാൻ പുറപ്പെട്ടു. അദ്ദേഹത്തെ ബോദ്ധ്യപ്പെടുത്തുക എളുപ്പമല്ലായിരുന്നു. അതു സാധിക്കാൻ 1135 വരെ വൈകി. തുടർന്ന് ബെർണർദീനോസ് തന്റെ പരിശ്രമം കേന്ദ്രീകരിച്ചത് ഇറ്റലിയിലാണ്. ഇറ്റലിയിലെ പ്രഭുക്കന്മാരുടെ പിന്തുണ സമ്പാദിച്ചു കഴിഞ്ഞപ്പോൾ 1137-ൽ അദ്ദേഹം സിസിലിയിലെ രാജാവിന്റെ പിന്തുണ സമ്പാദിക്കാൻ പുറപ്പെട്ടു. ഇതിനൊക്കെയൊടുവിൽ തർക്കം പരിഹരിക്കപ്പെട്ടത് 1138 ജനുവരി 25-ന് അനാക്ലീറ്റസിന്റെ മരണത്തോടെയാണ്. 1139-ൽ ബെർണർദീനോസ് രണ്ടാം ലാറ്ററൻ സൂനഹദോസിൽ പങ്കെടുത്തു.
വേദവിപരീതം
ഇക്കാലത്ത് ബെർണർദീനോസ് ഫ്രെഞ്ചു ചിന്തകൻ പീറ്റർ അബെലാർഡിന്റെ സിദ്ധാന്തങ്ങളെക്കുറിച്ച് മാർപ്പാപ്പയോടു പരാതിപ്പെട്ടു. തുടർന്ന്, ഈ വിഷയം പരിഗണിക്കാൻ മാർപ്പാപ്പ 1141-ൽ സെൻസിലെ സഭാസമ്മേളനം വിളിച്ചു കൂട്ടി. 1145-ൽ ബെർണർദീനോസിന്റെ ശിഷ്യന്മാരിൽ ഒരാളായ യൂജീൻ മൂന്നാമാൻ മാർപ്പാപ്പാ പദവിയിലെത്തി. നേരത്തെ സഭയിലെ ഛിദ്രത്തെ നേരിടുന്നതിൽ വ്യാപൃതനായിരുന്ന ബെർണർദീനോസ് പിൽക്കാലത്തെ വേദവ്യതിചലനങ്ങളെ നേരിടുന്നതിൽ മുഴുകി. 1145-ൽ തെക്കൻ ഫ്രാൻസിലേക്കു പോയ അദ്ദേഹം അവിടെ കാത്താറിസം എന്ന പേരിൽ പ്രചരിച്ചിരുന്ന വിമതവിശ്വാസത്തെ നേരിട്ടു.
കുരിശുയുദ്ധം, മരണം
എദേസായുടെ ഉപരോധത്തിൽ പാശ്ചാത്യക്രൈസ്തവസഖ്യത്തിനു നേരിട്ട പരാജയത്തെ തുടർന്ന് മാർപ്പാപ്പാ ബെർണർദീനോസിനെ രണ്ടാം കുരിശുയുദ്ധം പ്രഘോഷിക്കാൻ നിയോഗിച്ചു. കുരിശുയുദ്ധത്തിന്റെ പരജയത്തെ തുടർന്ന് അതിന്റെ പൂർണ്ണ ഉത്തരവാദിത്തം ബെർണ്ണർദീനോസിൽ ചുമത്തപ്പെട്ടതിനാൽ അദ്ദേഹത്തിന്റെ ജീവിതാന്ത്യം ദുഃഖപൂർണ്ണമായി. 40 വർഷത്തെ സന്യാസജീവിതത്തിനു ശേഷം 63-ആമത്തെ വയസ്സിൽ അദ്ദേഹം അന്തരിച്ചു. സിസിറ്റേർഷ്യൻ സന്യാസികളിൽ വിശുദ്ധപദവിയിലെത്തിയ ആദ്യത്തെ വ്യക്തിയാണ് അദ്ദെഹം. 1174 ജനുവരി 18-ന് അലക്സാണ്ടർ മൂന്നാമൻ മാർപ്പാപ്പയാണ് അദ്ദേഹത്തെ വിശുദ്ധനായി പ്രഖ്യാപിച്ചത്. 1830-ൽ പീയൂസ് എട്ടാമാൻ മാർപ്പാപ്പ അദ്ദേഹത്തെ വേദപാരംഗതൻ (Doctor of the Church) ആയി പ്രഖ്യാപിച്ചു.
ബാഹ്യ ലിങ്കുകൾ
വർഗ്ഗം:1090-കളിൽ ജനിച്ചവർ വർഗ്ഗം:ഓഗസ്റ്റ് 20-ന് മരിച്ചവർ വർഗ്ഗം:1153-ൽ മരിച്ചവർ
കുരങ്ങണി
തമിഴ്‌നാട്ടിൽപ്പെടുന്ന പശ്ചിമഘട്ട മലനിരകളിലെ ഒരു ഹിൽസ്റ്റേഷനാണ് കുരങ്ങണി. തെങ്ങ്, മാവ്, തേയില, കാപ്പി എന്നീ വിളകളാൽ സമ്പന്നമായ പ്രദേശമാണ് ഇത്. 2018 മാർച്ച് 11ന് കുരങ്ങിണിയിലുണ്ടായ കാട്ടുതീയിൽപ്പെട്ട് ട്രെക്കിംഗ് സംഘത്തിൽപ്പെട്ട 26 പേർക്ക് ജീവൻ നഷ്ടമായി.ഇതിൽ 17 പേരും സ്ത്രീകളായിരുന്നു. <[https://www.thehindu.com/news/cities/Madurai/fire/article34045443.ece#:~:text=Though%20the%20Forest,in%20various%20hospitals.>.
ഭൂമിശാസ്ത്രം
കുരങ്ങണി മലനിരകൾക്കും കൊളുക്കുമലകൾക്കും ഇടയിലാണ് കുരങ്ങണി ഗ്രാമം. തണുത്ത, മേഘാവൃതമായ കാലാവസ്ഥ. ശക്തിയായ കാറ്റു വീശുന്ന മേഖല. പലതരം വന്യമൃഗങ്ങളുടേയും സവിശേഷ സസ്യജനുസ്സുകളുടേയും ആവാസ കേന്ദ്രം കൂടിയാണ് ഈ പ്രദേശം. നിരവധി അരുവികൾ ഇവിടെയുണ്ട്. ഇവയെല്ലാം ചേർന്നൊഴുകി കോട്ടക്കുടി നദിയാവുന്നു. ഇത് [[വൈഗ നദി|വൈഗ നദിയിൽ] ചെന്നു ചേരുന്നു.
ആകർഷണം
മല കയറ്റത്തിനും പ്രകൃതിനിരീക്ഷണയാത്രയ്ക്കും അനുയോജ്യമാണ് കുരങ്ങിണി. കേരളത്തിൽപ്പെടുന്ന മൂന്നാർ വഴിയും കുരങ്ങണിയിലെ ട്രെക്കിംഗ് പാതയിലെത്താവുന്നതാണ്. എണ്ണായിരം അടി ഉയരത്തിൽ കൊളുക്കുമലയിലെ തേയിലത്തോട്ടങ്ങൾ സഞ്ചാരികളെ വളരെയേറെ ആകർഷിക്കുന്നു. ആഗസ്ത് മുതൽ ഡിസംബർ വരെയാണ് സഞ്ചാരത്തിന് അനുയോജ്യം. സാമബലരു വെള്ളച്ചാട്ടത്തിൽ നിന്ന് ആരംഭിക്കുന്ന കോട്ടക്കുടി നദിയാണ് പ്രധാന ജലസ്രോതസ്സ്.
ജനസംഖ്യ
കുരങ്ങണി ഗ്രാമത്തിലെ ജനസംഖ്യ ഇരുന്നൂറോളം മാത്രമാണ്. അമ്പതോളം വീടുകളും ഇവിടെയുണ്ട്.
അവലംബം
വർഗ്ഗം:വിനോദസഞ്ചാരകേന്ദ്രങ്ങൾ
വർഗ്ഗം:പശ്ചിമഘട്ടത്തിലെ ജനവാസകേന്ദ്രങ്ങൾ
ക്യൂട്ടിക്കുറ സോപ്പ്
ആന്റി ബാക്ടീരിയൽ സോപ്പാണ് ക്യുട്ടിക്കുറ സോപ്പ്. 1865 മുതൽ ഉപയോഗത്തിലുള്ള ഇത് പോട്ടർ ഡ്രഗ് ആന്റ് കെമിക്കൽ കമ്പനിയാണ് നിർമ്മിക്കുന്നത്. പ്രശസ്ത ബോസ്റ്റൺ ജീവകാരുണ്യ പ്രവർത്തകൻ ജോർജ്ജ് റോബർട്ട് വൈറ്റ് (1847-1922) ഒരു കാലത്ത് പോട്ടർ ഡ്രഗ് ആന്റ് കെമിക്കൽ പ്രസിഡന്റും ഉടമയുമായിരുന്നു. ഈ സോപ്പ് ഇന്നും വലിയ മാറ്റങ്ങളില്ലാതെ 1865 മുതൽ ഉപയോഗത്തിലുണ്ട്.
ചർമ്മരോഗങ്ങൾ ചികിത്സിക്കുന്നതിനായി ഒറ്റമൂലി എന്ന നിലയിൽ പരസ്യം ചെയ്യുന്നതിനെക്കുറിച്ച് 1908-ൽ ബ്രിട്ടീഷ് മെഡിക്കൽ ജേണൽ അന്വേഷിച്ചു. അമേരിക്കൻ മെഡിക്കൽ അസോസിയേഷൻ റിപ്പോർട്ട് ചെയ്തതനുസരിച്ച്, ആന്തരിക പ്രതിവിധിയായി അറിയപ്പെടുന്ന ക്യുട്ടിക്കുറ റിസോൾവെന്റ് ചേർത്ത് തയ്യാറാക്കുമ്പോൾ സിഫിലിസ് ചികിത്സയിൽ ക്യുട്ടിക്കുറ സോപ്പ് ഫലപ്രദമാകുമെന്ന് സൂചിപ്പിച്ചിരുന്നു.
അവലംബം
<References/>
വർഗ്ഗം:സോപ്പുകൾ
സീൻ നദി
പാരീസ് നഗരത്തിലൂടെ ഒഴുകുന്ന ഈ നദിക്കു 776 കിലോമീറ്റർ നീളമുണ്ട്. പാരീസ് തടത്തിലെ പ്രധാന വ്യാവസായിക ജലപാത കൂടിയാണ് ഈ നദി. സോഴ്സ് സീൻ എന്ന പ്രദേശത്ത് നിന്നു ഉത്ഭവിച്ചു പാരീസിലൂടെ ഒഴുകി ലെ ഹാവ്രേ യിൽ വച്ചു ഇംഗ്ലീഷ് ചാനലിൽ പതിക്കുന്നു. സമുദ്രത്തിൽ നിന്നും 120 കിലോമീറ്ററോളം ദൂരം ഈ നദിയിലൂടെ കപ്പലുകൾക്ക് സഞ്ചരിക്കാവുന്നതാണ്. പാരീസ് നഗരത്തിൽ മാത്രം ഈ നദിയ്ക്ക് കുറുകെ 37 പാലങ്ങൾ ഉണ്ട്.
ഉത്ഭവം
സീൻ നദി ഉത്ഭവിക്കുന്ന സോഴ്സ് സീൻ എന്ന കമ്മ്യൂൺ 1864 മുതൽ പാരീസ് നഗരത്തിന്റെ ഉടമസ്ഥതയിലാണ്. അവിടെ ഗാല്ലോ-റോമൻ ദേവാലയത്തിന്റെ അവശിഷ്ടങ്ങൾ കാണാം. അവിടെ നിന്നും കണ്ടെത്തിയ സീൻ ദേവിയുടെ പ്രതിമ ദിജോൺ പുരാവസ്തു മ്യൂസിയത്തിൽ സൂക്ഷിച്ചിരിക്കുന്നു.
പ്രയാണം
വളരെ സാവധാനം ഒഴുകുന്ന ഈ നദി ജല ഗതാഗതത്തിന് അനുയോജ്യമാണ്. സീൻ നദിയുടെ പാതയെ അഞ്ചു ഭാഗങ്ങൾ ആയി തിരിച്ചിരിക്കുന്നു. ഇംഗ്ലീഷ് ചാനലിൽ നിന്നും 105 കിലോമീറ്റർ ദൂരമുള്ള "Seine maritime" വഴി കപ്പലുകൾ സഞ്ചരിക്കുന്നുണ്ട്. ഇന്ന് ഈ നദിക്കു പാരീസിനു സമീപമുള്ള പ്രദേശങ്ങളിൽ ഒൻപതര മീറ്റർ വരെ ആഴമുണ്ട്. 1800 നു മുൻപ് വരെ ആഴം കുറഞ്ഞ പുഴ ആയിരുന്നു ഇത്.
നഗര ജീവിതം
പാരീസിലെ നഗര ജീവിതത്തിനു സീൻ നദിയുമായി നല്ല ബന്ധമുണ്ട്. ഈഫൽ ഗോപുരത്തിൽ നിന്നും സീൻ നദി മനോഹരിയായി കാണപ്പെടുന്നു. നഗരത്തിലെ മിക്ക പാലങ്ങളും വിനോദസഞ്ചാര കേന്ദ്രങ്ങളാണ്. ഫ്രാൻസിലെ പ്രധാന ടൂറിസ്റ്റു കേന്ദ്രങ്ങളായ ഈഫൽ ഗോപുരം, ലിബർട്ടി പ്രതിമ, എളിസീസ് തിയറ്റർ, ലെ ബെർജെസ്, മുസീ ഡി ഒർസെ, ലൂർവ് ലെ മ്യൂസിയം, നോട്രെ ഡാം പള്ളി തുടങ്ങിയവ സീൻ നദിയുടെ തീരങ്ങളിലാണ്. 19,20 നൂറ്റാണ്ടുകളിലെ പല കലാകാരന്മാർക്കും സീൻ നദി പ്രചോദനം ആയിട്ടുണ്ട്.
അവലംബം
വർഗ്ഗം:ഫ്രാൻസിലെ നദികൾ വർഗ്ഗം:ബെൽജിയത്തിലെ നദികൾ വർഗ്ഗം:സീൻ നദി
മിൻഗ്രേലിയൻ ഭാഷ
ജോർജിയയുടെ പശ്ചിമ മേഖലയിലെ സമേഗ്രെലോ (ഒഡീഷി) എന്ന ചരിത്ര പ്രധാനമായ പ്രവിശ്യയിലും കരിങ്കടലിന്റെ കിഴക്കു വടക്കു ഭാഗത്ത് സ്ഥിതിചെയ്യുന്ന തർക്ക പ്രദേശമായ അബ്ഖാസിയയിലേയും മിൻഗ്രേലിയൻ ജനങ്ങൾ സംസാരിക്കുന്ന ഒരു കാർട്‌വേലിയൻഭാഷയാണ് മിൻഗ്രേലിയൻ ഭാഷ. (Mingrelian അല്ലെങ്കിൽ Megrelian (მარგალური ნინა margaluri nina) ) 20ആം നൂറ്റാണ്ടിന്റെ തുടക്കത്തിൽ ഈ ഭാഷ ഐവീരിയൻ - Iverian (Georgian iveriuli ena) എന്ന പേരിലും അറിയപ്പെട്ടിരുന്നു. ആയിരത്തിലധികം വർഷമായി മിൻഗ്രേലിയൻ ഭാഷയ്ക്ക് ജോർജിയയിൽ ഒരു പ്രാദേശിക ഭാഷാ പദവി മാത്രമായിരുന്നു. വംശനാശ ഭീഷണി നേരിട്ടുകൊണ്ടിരിക്കുന്ന ഒരു ഭാഷകളുടെ കൂട്ടത്തിലാണ് മിൻഗ്രേലിയൻ ഭാഷയെ യുനെസ്‌കോ പരിഗണിച്ചിരിക്കുന്നത്.
വ്യാപനവും പദവിയും
മിൻഗ്രേലിയൻ ഭാഷ സംസാരിക്കുന്ന തദ്ദേശീയരായ ജനങ്ങളുടെ വിശ്വസനീയമായ കണക്കുകൾ നിലവിലില്ല. എന്നാൽ, 500,000നും 800,000 ഇടയിലാണെന്ന് കണക്കാക്കപ്പെടുന്നു. കോൽകേതി താഴ്‌വരയും ഒഡിഷി മലകളും അടങ്ങിയ ജോർജിയയുടെ പടിഞ്ഞാറു വശത്തെ ചരിത്ര പ്രസിദ്ധമായ സമേഗ്രെലോ പ്രവിശ്യയിലാണ് മിൻഗ്രേലിയൻ ഭാഷ സംസാരിക്കുന്ന കൂടുതൽ ജനങ്ങൾ വസിക്കുന്നത്. കരിങ്കടലിന്റെ തീരപ്രദേശം മുതൽ സ്വാൻ മലനിരകൾ റ്റ്‌ഷെകിനിസ്റ്റ്കലി നദി വരെയുള്ള പ്രദേശങ്ങളിലെ ജനങ്ങൾ ഈ ഭാഷ സംസാരിക്കുന്നുണ്ട്. അഖ്ബാസിയയിലെ ചെറിയ എൻക്ലേവുകളിലും മിൻഗ്രേലിയൻസ് വസിക്കുന്നുണ്ട്.
അവലംബം
വർഗ്ഗം:ഭാഷകൾ വർഗ്ഗം:കാർട്‌വേലിയൻ ഭാഷകൾ വർഗ്ഗം:ജോർജിയയിലെ (രാജ്യം) ഭാഷകൾ
ഐ.എൻ.എസ്. രൻജിത്
ഇന്ത്യൻ നാവികസേനയുടെ, രാജ്പുത് വിഭാഗത്തിൽ പെടുന്ന ഒരു യുദ്ധക്കപ്പൽ ആണ് ഐ.എൻ.എസ് രൻജിത്(D53).1983 നവംബർ 24 നാണ് കമ്മീഷൻ ചെയ്തത്
പുറത്തേക്കുള്ള കണ്ണികൾ
വർഗ്ഗം:ഇന്ത്യയുടെ യുദ്ധക്കപ്പലുകൾ
മീന അലക്സാണ്ടർ
അന്താരാഷ്ട്ര പ്രശസ്തയായ കവയിത്രിയും, പണ്ഡിതയും എഴുത്തുകാരിയുമാണ് മീന അലക്സാണ്ടർ. 1951ലാണ് അവർ ജനിച്ചത്. അലഹബാദിൽ ജനിച്ച് ഭാരതത്തിലും സുഡനിലുമായി വളർന്നു് ന്യൂയോർക്കിൽ ജോലിചെയ്യുന്നു. അവിടെ ഹണ്ടർ കോളേജിലും സിയുഎവൈ ഗ്രാജുവേറ്റ് സെന്ററിലും പ്രൊഫസറായി ജോലി ചെയ്യുന്നു. കുറെ കവിതകളും സാഹിത്യഓർമ്മക്കുറിപ്പുകളും ഉപന്യാസങ്ങളും നോവലുകളും സാഹിത്യ നിരൂപണങ്ങളും അവരുടെ സൃഷ്ടികളാണ്.
കൂടുതൽ വായനയ്ക്ക്
വർഗ്ഗം:കവയിത്രികൾ വർഗ്ഗം:1951-ൽ ജനിച്ചവർ
ഹിറോണോസോറസ്
അന്ത്യ ക്രിറ്റേഷ്യസ് കാലത്ത് ജീവിച്ചിരുന്ന ഒരു ദിനോസർ ആണ് ഹിറോണോസോറസ്. ഇവ ഹദ്രോസറോയിഡേ എന്ന കുടുംബത്തിൽ പെടുന്ന ആണ് എന്ന് കരുതുന്നു. പൂർണമായ ഫോസ്സിൽ കിട്ടാത്ത ഇവയുടെ യഥാർത്ഥ ജെനുസ് ഇപ്പോൾ തീർച്ചയില്ല. ഈ പേര് നോമെൻ ന്യൂഡം ആണ്. ജപ്പാനിൽ നിന്നാണ് ഫോസ്സിൽ കണ്ടുകിട്ടിയിടുള്ളത്.
ഫോസ്സിൽ
ഫോസ്സിലായി കിട്ടിയിടുള്ളത് പല്ലുകളും വാലിൽ നിന്നും എന്ന് കരുതുന്ന കശേരുക്കൾ എന്നിവയാണ്.
അവലംബം
വർഗ്ഗം:ഏഷ്യൻ ദിനോസറുകൾ വർഗ്ഗം:അന്ത്യ ക്രിറ്റേഷ്യസ് കാലത്തെ ദിനോസറുകൾ
വേൾഡ്കാറ്റ് (വിശ്വഗ്രന്ഥസൂചി)
ചരിത്രം
thumb|321x321px|ഫ്രഡ് കിൽഗർ (ഒ.സി.എൽ.സി. യുടെ ആദ്യ അദ്ധ്യക്ഷൻ)|കണ്ണി=Special:FilePath/Kilgour_Portrait.jpg 1967 ലാണ് ഓൺലൈൻ കമ്പ്യൂട്ടർ ലൈബ്രറി സെന്ററർ (ഒ.സി.എൽ.സി.) രൂപീകൃതമായത്. അതേ വർഷം തന്നെ അമേരിക്കൻ ലൈബ്രേറിയനായ ഫ്രഡ് കിൽഗർ വേൾഡ്കാറ്റ് രൂപീകരിച്ചു. എങ്കിലും 1971 ൽ ആണ് ആദ്യമായി വേൾഡ്കാറ്റിൽ ഗ്രന്ഥസൂചികകൾ രേഖപ്പെടുത്തി തുടങ്ങിയത്. വേൾഡ്കാറ്റിൽ 2014 നവംബറിലെ കണക്കുകളനുസരിച്ച് 330 മില്യണോളം ഗ്രന്ഥസൂചികകൾ രേഖപ്പെടുത്തിയിട്ടുണ്ട്. ഇതാണ് ലോകത്തിലെ ഏറ്റവും വലിയ ഗ്രന്ഥസൂചി ഡാറ്റാബേസ്.
പുറത്തേക്കുള്ള കണ്ണികൾ
വർഗ്ഗം:വെബ്സൈറ്റുകൾ വർഗ്ഗം:ഗ്രന്ഥാലയശാസ്ത്രം
ക്വീൻ പാരറ്റ് ഫിഷ്
കരീബിയൻ കടലിലെ പവിഴപ്പുറ്റുകൾക്കിടയിൽ കാണപ്പെടുന്ന തത്തമത്സ്യം ആണ് ക്വീൻ പാരറ്റ് ഫിഷ് (Scarus vetula). പെൺ ക്വീൻ പാരറ്റ് ഫിഷിന് വ്യത്യസ്തമായ തവിട്ട് കലർന്ന ചുവപ്പ് നിറമാണ്. ബ്ലോനോസ്, ബ്ലൂ ചബ്, ബ്ലൂ പാരറ്റ് ഫിഷ്, ബ്ലൂമാൻ, ജോബ്‌ലിൻ ക്രൗ പാരറ്റ്, മൂണ്ടയിൽ, ഒക്ര പെജി, സ്ലിം ഹെഡ് എന്നിവയാണ് മറ്റ് സാധാരണ പേരുകൾ. പക്വതയെത്താത്ത ആൺമത്സ്യങ്ങളും മുതിർന്ന പെൺ ക്വീൻ തത്ത മത്സ്യവും ചുവപ്പ് കലർന്ന തവിട്ട് നിറമാണ്. ആൺമത്സ്യങ്ങളുടെ അവസാന ഘട്ടത്തിൽ നീല-പച്ച നിറത്തിൽ നിന്ന് തികച്ചും വ്യത്യസ്തമാണ്. അതിന്റെ പരിധിയിലുടനീളം ഇത് ഒരു സാധാരണ ഇനമാണ്. കൂടാതെ ഇന്റർനാഷണൽ യൂണിയൻ ഫോർ കൺസർവേഷൻ ഓഫ് നേച്ചർ അതിന്റെ സംരക്ഷണ നിലയെ കണക്കാക്കി "ആശങ്കാജനകമല്ലാത്ത ജീവിവർഗ്ഗങ്ങൾ" ആയി വിലയിരുത്തി.
ബാഹ്യ ലിങ്കുകൾ
വർഗ്ഗം:അറ്റ്ലാന്റിക് സമുദ്രത്തിലെ മത്സ്യങ്ങൾ വർഗ്ഗം:മത്സ്യങ്ങൾ
മോയിറ ബ്രൗൺ
കനേഡിയൻ നോർത്ത് അറ്റ്ലാന്റിക് റൈറ്റ് തിമിംഗല ഗവേഷകയാണ് മൊയിറ ബ്രൗൺ. കപ്പൽ ഖനനം ചെയ്തുകണ്ടുപിടിക്കുന്നതിനിടയിൽ കാനഡയിലെ ബേ ഓഫ് ഫണ്ടിയിലെ വടക്കൻ അറ്റ്ലാന്റിക് റൈറ്റ് തിമിംഗല മരണവും പരിഹരിക്കാൻ കാനഡ സർക്കാരിനെയും കപ്പൽ വ്യവസായത്തെയും ശാസ്ത്രജ്ഞരെയും ബോധ്യപ്പെടുത്തുന്നതിനുള്ള സംരംഭത്തിന് അവർ നേതൃത്വം നൽകുന്നു. ബ്രൗൺ 30 വർഷത്തിലേറെ തിമിംഗലങ്ങളെക്കുറിച്ച് ഗവേഷണം നടത്തിയിട്ടുണ്ട്.
ആദ്യകാല ജീവിതവും വിദ്യാഭ്യാസവും
ക്യൂബെക്കിലെ മോൺട്രിയലിൽ ജനിച്ച ബ്രൗൺ ലാച്ചിനിലാണ് വളർന്നത്. അവർ പഠനത്തിനായി മക്ഗിൽ സർവകലാശാലയിൽ ചേർന്നു.
കരിയർ
ക്യൂബെക്കിലെ മോൺട്രിയലിലെ വെസ്റ്റ് ഐലന്റ് ജില്ലയിലെ സ്കൂളുകളിൽ ബ്രൗൺ നാലുവർഷം കായിക വിദ്യാഭ്യാസ ക്ലാസ് പഠിപ്പിച്ചു. പുനരുപയോഗിക്കാവുന്ന വിഭവങ്ങൾ പഠിക്കാൻ അവർ മോൺ‌ട്രിയലിലെ മക്ഗിൽ സർവകലാശാലയിൽ ചേർന്നു ബിരുദാനന്തര ബിരുദം നേടി.
തിമിംഗലത്തിന്റെ ചരിത്രത്തെക്കുറിച്ചുള്ള ഒരു പ്രോജക്റ്റിൽ ഫിഷറീസ് ആൻഡ് ഓഷ്യൻസ് കാനഡയുടെ ഗവേഷണ സഹായിയായി ബ്രൗൺ പ്രവർത്തിച്ചു. 1985-ൽ അവർ ന്യൂ ഇംഗ്ലണ്ട് അക്വേറിയത്തിൽ ഒരു സന്നദ്ധപ്രവർത്തകയായി പ്രവർത്തിക്കാൻ തുടങ്ങി. നോർത്ത് അറ്റ്ലാന്റിക് റൈറ്റ് തിമിംഗല ജനസംഖ്യാ ജീവശാസ്ത്രം ബേ ഓഫ് ഫണ്ടിയിലും പിന്നീട് കേപ് കോഡ് ബേയിലും പഠിച്ചു. റൈറ്റ് തിമിംഗല ജനിതകശാസ്ത്രത്തെക്കുറിച്ചുള്ള അവരുടെ പഠനം 1988 ൽ ആരംഭിച്ചു.
മെയിനിലെ ബാർ ഹാർബറിലെ കോളേജ് ഓഫ് അറ്റ്ലാന്റിക്കിൽ ബ്രൗൺ മൂന്ന് വർഷം ജോലി ചെയ്തു. തുടർന്ന് മസാച്യുസെറ്റ്സിലെ പ്രൊവിൻസ്‌ടൗണിലെ സെന്റർ ഫോർ കോസ്റ്റൽ സ്റ്റഡീസിന്റെ ഡയറക്ടറായി.
ബ്രൗണിന്റെയും അവരുടെ സഹപ്രവർത്തകരുടെയും അഞ്ച് വർഷത്തെ പരിശ്രമത്തിന് ശേഷം വംശനാശ ഭീഷണി നേരിടുന്ന സമുദ്രജീവികളെ ഒഴിവാക്കാൻ അന്താരാഷ്ട്ര സമുദ്ര സംഘടന 2003 ൽ കപ്പൽ പാതകളിൽ ഭേദഗതി വരുത്തി.
2004-ൽ, ബ്രൗൺ മസാച്യുസെറ്റ്സിലെ ബോസ്റ്റണിലെ ന്യൂ ഇംഗ്ലണ്ട് അക്വേറിയത്തിൽ ഒരു മുതിർന്ന ശാസ്ത്രജ്ഞയായി. കനേഡിയൻ ജലത്തിൽ റൈറ്റ് തിമിംഗല ജനതയ്ക്ക് മനുഷ്യനുമായുള്ള ഭീഷണികൾ കുറയ്ക്കുന്നതിൽ ശ്രദ്ധ കേന്ദ്രീകരിച്ചുകൊണ്ട് അവൾ ഇപ്പോഴും സമുദ്ര സംരക്ഷണ പ്രവർത്തനങ്ങൾ നടത്തുന്നു.
2016 ൽ ബ്രൗൺ നോർത്ത് അറ്റ്ലാന്റിക് റൈറ്റ് തിമിംഗലം വീണ്ടെടുക്കൽ-ഇംപ്ലിമെന്റേഷൻ ടീമിന്റെ സഹ അധ്യക്ഷയാണ്. അവർ കനേഡിയൻ തിമിംഗല ഇൻസ്റ്റിറ്റ്യൂട്ടിലെ അംഗവുമാണ്.
ഫോട്ടോ തിരിച്ചറിയൽ കാറ്റലോഗ്
തിമിംഗലങ്ങളുടെ ഫോട്ടോ തിരിച്ചറിയൽ 1970 കളിൽ ആദ്യമായി വികസിപ്പിച്ചെടുത്തു. ആധുനിക തിമിംഗല പഠന സമയത്ത് ഇത് വ്യാപകമായി ഉപയോഗിക്കുന്നു. ഓരോ റൈറ്റ് തിമിംഗലത്തിനും ഭൗതിക സവിശേഷതകളുണ്ട്. അത് ബാക്കിയുള്ളവയിൽ നിന്ന് അദ്വിതീയവും വേർതിരിക്കാവുന്നതുമാണ്. ഓരോ തിമിംഗലത്തിന്റെയും സ്വാഭാവിക അടയാളങ്ങൾ ഫോട്ടോ എടുക്കുന്നു. വിവരങ്ങൾ ഒരു കമ്പ്യൂട്ടർ ഡാറ്റാബേസിലേക്ക് സമാഹരിച്ചിരിക്കുന്നു.
ന്യൂ ഇംഗ്ലണ്ട് അക്വേറിയത്തിലെ നോർത്ത് അറ്റ്ലാന്റിക് റൈറ്റ് തിമിംഗല കാറ്റലോഗ് 1990 ൽ സ്കോട്ട് ക്രോസ് ആരംഭിച്ചു. 1935 മുതൽ 500 ലധികം വ്യക്തിഗത തിമിംഗലങ്ങളെ 30,000 തിമിംഗലങ്ങൾ കണ്ടതുമായി ബന്ധപ്പെട്ട വിവരങ്ങൾ ഇതിൽ അടങ്ങിയിരിക്കുന്നു. ഡാറ്റാബേസിൽ സംഭാവന ചെയ്ത നിരവധി ശാസ്ത്രജ്ഞരിൽ ഒരാളാണ് ബ്രൗൺ.
പുറംകണ്ണികൾ
വർഗ്ഗം:20-ആം നൂറ്റാണ്ടിലെ വനിതാ ശാസ്ത്രജ്ഞർ
ഓസ്ട്രേലിയൻ വൈൻ
ലോകത്ത് ഏറ്റവും അധികം വൈൻ കയറ്റുമതി ചെയ്യുന്ന രാജ്യമാണ് ഓസ്ട്രേലിയ. ഇവിടുത്തെ ഒരു പ്രധാന വ്യവസായമാണ് വൈൻ വ്യവസായം. പ്രതിവർഷം ഉൽ‌പാദിപ്പിക്കുന്ന 1.2 - 1.3 ബില്യൺ ലിറ്ററിൽ ഏകദേശം 800 ദശലക്ഷം വിദേശ വിപണികളിലേക്ക് ഓസ്ട്രേലിയിൽ നിന്നും കയറ്റുമതി ചെയ്യുന്നു. വൈൻ ഉൽ‌പാദനം, കയറ്റുമതി, അതുമായി ബന്ധപ്പെട്ട തൊഴിലുകൾ, വിനോദസഞ്ചാരം എന്നിവയിലൂടെ ഓസ്‌ട്രേലിയൻ സമ്പദ്‌വ്യവസ്ഥയിൽ വൈൻ വ്യവസായം ഒരു പ്രധാന സംഭാവനയായി നിലനിൽക്കുന്നു.
ഓസ്‌ട്രേലിയൻ വൈനുകൾക്ക് 3.5 ബില്യൺ ഡോളറിന്റെ ആഭ്യന്തര വിപണി നിലവിലുണ്ട്. ഓസ്‌ട്രേലിയക്കാർ പ്രതിവർഷം ഏകദേശം 500 ദശലക്ഷം ലിറ്റർ വൈൻ സ്വന്തം ആവശ്യങ്ങൾക്കായി ഉപയോഗിക്കുന്നു. 54 ലിറ്റർ പ്രതിശീർഷ ഉപയോഗമുള്ള നോർഫോക്ക് ദ്വീപുവാസികളാണ് വൈൻ ഉപയോഗത്തിൽ രണ്ടാം സ്ഥാനം. ആഭ്യന്തര ഉപയോഗത്തിന്റെ 16.6% മാത്രമാണ് അവർ ഇറക്കുമതി ചെയ്യുന്നത്.
വർഗ്ഗം:വീഞ്ഞ്
ഗോഡ്സില്ല (2014 ചലച്ചിത്രം)
ഗോഡ്സില്ല എന്നത് 2014-ൽ റിലീസ് ചെയ്ത ഒരു അമേരിക്കൻ ശാസ്ത്രസാങ്കല്പ്പിക ചലച്ചിത്രമാണ്. മുമ്പ് പുറത്തിറങ്ങിയിട്ടുള്ള ഗോഡ്സില്ല ചലച്ചിത്രങ്ങളുടെ പുതിയ പതിപ്പായിട്ടാണ് ചിത്രം വരുന്നത്.
സംഗീതം
ഫിലിം കംപോസർ അലെക്സാന്ദ്രെ ടെസ്പ്ലറ്റ് ആണ് ഈ സിനിമയുടെ പശ്ചാത്തല സംഗീതം ഒരുകിയിരികുന്നത്. left|250px സംഗീതത്തിന്റെ ട്രാക്ക് ലിസ്റ്റ്
അവലംബങ്ങൾ
വർഗ്ഗം:ശാസ്ത്രസാങ്കല്പ്പിക ചലച്ചിത്രങ്ങൾ വർഗ്ഗം:ഗോഡ്സില്ല ചലച്ചിത്രങ്ങൾ
റോസ് ഹിപ്
റോസാ ചെടിയുടെ കപട ഫലം ആണ് റോസ് ഹാ, റോസ് ഹെപ് എന്നീ പേരുകളിലറിയപ്പെടുന്ന റോസ് ഹിപ് ഇതിന് സാധാരണ ഓറഞ്ച് ചുവപ്പ് നിറമാണെങ്കിലും ചില സ്പീഷീസുകളിൽ ഇരുണ്ട പർപ്പിൾ നിറത്തിൽ കറുപ്പ് വരെ കാണാൻ കഴിയുന്നു. വസന്തകാലത്ത് അല്ലെങ്കിൽ വേനൽക്കാലത്തിൻറെ ആദ്യകാലങ്ങളിൽ പൂക്കളുടെ പരാഗണത്തെത്തുടർന്ന്, റോസ് ഹിപ് രൂപപ്പെടുന്നു.
പുറം കണ്ണികൾ
വർഗ്ഗം:റോസുകൾ
കശേരു
കശേരുകികളായ ജീവികളുടെ നട്ടെല്ല് നിർമിച്ചിരിക്കുന്ന അസ്ഥികൾ ആണ് കശേരുക്കൾ. വ്യത്യസ്ത ജീവി വർഗങ്ങളിൽ ഇവയുടെ എണ്ണവും വ്യതസ്തം ആയിരിക്കും. മനുഷ്യന്റെ നട്ടെല്ലിൽ 33 കശേരുക്കളാണുള്ളത്, എന്നാൽ പാമ്പുകളിൽ ഇത് 200 മുതൽ 400 വരെയും അതിനു മുകളിലേക്കും ആണ്.
പുറത്തേക്കുള്ള കണ്ണികൾ
വർഗ്ഗം:അസ്ഥികൂട വ്യവസ്ഥ
മീന കൊസാമ്പി.
മീന കൊസാമ്പി ( 1939 ഏപ്രിൽ 21 – 2015 ഫെബ്രുവരി 26) പേരുകേട്ട സമൂഹ ശാസ്ത്രജ്ഞയാണ്. പ്രമുഖ ചരിത്രകാരനും ഗണിതശാസ്ത്രജ്ഞനും ആയ ഡി.ഡി. കൊസാമ്പിയുടെ മകളും ബുദ്ധിസ്റ്റ് പണ്ഡ്തനും പാലി ഭാഷ വിദഗ്ദ്ധനുമായ ആചാര്യ ധാർമാനന്ദ ദാമോധർ കൊസാമ്പിയുടെ പേരക്കുട്ടിയുമാണ്. അവർക്ക് സ്റ്റോക്ഹോംസർവകലാശാലയിൽ നിന്ന് സമൂഹശാസ്ത്രത്തിൽ പിഎച്ച്.ഡി എടുത്തു. അവർ നഗര സമൂഹശാസ്ത്രത്തിലും ഭാരത സ്ത്രീകളെ പറ്റിയുള്ള പഠനങ്ങളും ധാരാളം പുസ്തകങ്ങളും ലേഖനങ്ങളും രചിച്ചിട്ടുണ്ട്.
സാവായ് മാൻസിങ് ഇൻഡോർ സ്റ്റേഡിയം
രാജസ്ഥാനിലെ ജയ്പൂരിൽ സ്ഥിതിചെയ്യുന്ന ഒരു ഇൻഡോർ സ്റ്റേഡിയമാണ് സാവായ് മാൻസിങ് ഇൻഡോർ സ്റ്റേഡിയം. എയർ കണ്ടീഷനിംഗ്, കളിക്കാരുടെ ചേഞ്ചിംഗ് റൂമുകൾ, ലോഞ്ചുകൾ, ഡോപ് കൺട്രോൾ, മെഡിക്കൽ റൂമുകൾ, മീഡിയ സെന്റർ, സ്റ്റേറ്റ് ഓഫ് ദ ആർട്ട്-അക്യസ്റ്റിക്സ്, പാർക്കിങ് സൗകര്യങ്ങൾ, കളിസ്ഥലത്തു മാപ്പിൾ വുഡ് ഫ്ലോറിംഗ് എന്നിവ ഇവിടെയുള്ള സൗകര്യങ്ങളിൽ ഉൾപ്പെടുന്നു. പലതരം കായിക പരിപാടികൾക്കും സ്റ്റേഡിയം ഉപയോഗിക്കാൻ കഴിയുന്നു. ഒളിമ്പിക്സിൽ നടക്കുന്ന ഏതൊരു ഇൻഡോർ കായിക പരിപാടിയും ഇവിടെ ഉൾക്കൊള്ളിക്കാൻ കഴിയും. രാജസ്ഥാൻ സ്റ്റേറ്റ് സ്പോർട്സ് കൌൺസിലാണ് സ്റ്റേഡിയം നിയന്ത്രിക്കുന്നത്. അഭിഷേക് ബച്ചന്റെ ഉടമസ്ഥതയിലുള്ള ജയ്പുർ പിങ്ക് പാന്തേഴ്സ് പ്രോ കബഡി ലീഗ് ടീമിന്റെ ആസ്ഥാനം ആണ് ഈ സ്റ്റേഡിയം. ജയ്പ്പൂർ പിങ്ക് പാന്തേഴ്സ് 2014 ലെ ലീഗ് ഉദ്ഘാടന പതിപ്പ് നേടി.
അവലംബം
വർഗ്ഗം:ഇന്ത്യയിലെ കബഡി വേദികൾ
ആറ്റിങ്ങൽ കലാപം
1721ലെ ആറ്റിങ്ങൽ കലാപം ഇംഗ്ലീഷ് ഈസ്റ്റ് ഇന്ത്യാ കമ്പനിക്ക് എതിരെ കേരളത്തിൽ നടന്ന ആദ്യത്തെ സംഘടിത പ്രക്ഷോഭമായി കണക്കാക്കുന്നു. ആറ്റിങ്ങൽ റാണിയുടെ അനുവാദത്തോടെ അഞ്ചുതെങ്ങിൽ ഇംഗ്ലീഷുകാർ നിർമ്മിച്ച കോട്ടയിൽ മേധാവിയായി എത്തിയ ഗിഫോർട്ടിന്റെ ധാർഷ്ട്യമാണ് കലാപത്തിന് കാരണമായി പറയുന്നത്. എന്നാൽ റാണിയുടെ അറിവോടു കൂടിയാണ് കലാപം നടന്നതെന്ന് ഒരുവിഭാഗം ചരിത്രകാരന്മാർക്ക് അഭിപ്രായം ഉണ്ട്. ഈ പ്രദേശത്തെ ആളുകൾ 1697 -ൽത്തന്നെ വൈദേശിക ശക്തിയെ ചോദ്യം ചെയ്തു തുടങ്ങിയെങ്കിലും അത് വിജയത്തിൽ കലാശിച്ചത് 1721-ലെ ആറ്റിങ്ങൽ കലാപത്തിലാണ്.
കലാപത്തിന്റെ കാരണം
രവിവർമ്മയുടെ (1611- 1663)പിൻഗാമിയായി അധികാരമേറ്റ ആദിത്യവർമ്മയുടെ ഭരണകാലത്താണ് ഈ സംഭവം നടക്കുന്നത്. റാണിക്ക് എല്ലാവർഷവും ഇംഗ്ലീഷുകാർ അഞ്ചുതെങ്ങ് കോട്ടയിൽ നിന്ന് വിലപ്പെട്ട സമ്മാനം കൊടുത്തയയ്ക്കുക പതിവുണ്ടായിരുന്നു. 1721ൽ ഇങ്ങനെ സമ്മാനവുമായി കോട്ടയുടെ തലവൻ ഗൈഫോർഡും 140 ഇംഗ്ലീഷുകാരുടെ സംഘവും അഞ്ചുതെങ്ങിൽ നിന്നും ആറ്റിങ്ങൽ കൊട്ടാരത്തിലേക്ക് തിരിച്ചു. തങ്ങൾ വഴി സമ്മാനം റാണിയ്ക്ക് നല്കണമെന്ന് അവിടെ ഭരണം നടത്തിയിരുന്ന പിള്ളമാർ ആവശ്യപ്പെട്ടു. ഇത് അംഗീകരിക്കാൻ ഗിഫോർട്ട് തയ്യാറായില്ല. ആളുകൾ ഇംഗ്ലീഷ് സംഘത്തെ ആക്രമിച്ച് കൊലപ്പെടുത്തി. പിന്നീട് നാട്ടുകാർ കോട്ട വളഞ്ഞു. ആറുമാസത്തോളം ഉപരോധം തുടർന്നുവെന്നാണ് പറയുന്നത്. തലശ്ശേരിയിൽ നിന്നും ഇംഗ്ലീഷ് പട്ടാളം എത്തിയാണ് കലാപത്തെ അടിച്ചമർത്തിയത്. ഇംഗ്ലീഷ് മേധാവിത്വത്തിനെതിരെ ആദ്യ സമരമായിരുന്നു ഇതെങ്കിലും, കൂടുതൽ അധികാരം ഉറപ്പിക്കാനുള്ള കരാറുകൾ നേടിയെടുക്കാൻ ഈ കലാപം ഈസ്റ്റ് ഇന്ത്യാ കമ്പനിക്ക് സഹായകമായി എന്നത് കലാപത്തിന്റെ മറുവശമായി ചൂണ്ടിക്കാണിക്കപ്പെടുന്നു. കേരളത്തിലെ ആദ്യത്തെ സംഘടിതകലാപം എന്ന പേരിലും ആറ്റിങ്ങൽ കലാപത്തിന് പ്രസക്തിയുണ്ട്.
അവലംബം
വർഗ്ഗം:കേരളത്തിലെ കലാപങ്ങൾ
ഗിൽമോറൈസോറസ്
ഹദ്രോസറോയിഡ് കുടുംബത്തിൽ പെട്ട ഒരു ദിനോസർ ആണ്. അന്ത്യ ക്രിറ്റേഷ്യസ് കാലത്ത് മംഗോളിയയിൽ ആണ് ജീവിച്ചിരുന്നത്. മൂന്ന് ഉപവർഗങ്ങളെ ഇത് വരെ തിരിച്ചറിഞ്ഞിടുണ്ട്.
ഫോസ്സിൽ
1923 ൽ ആണ് ഇവയുടെ ഫോസ്സിൽ കണ്ടു കിട്ടുന്നത്. ഒന്നിൽ കുടുതൽ സ്പെസിമെൻ ഫോസ്സിൽ കലർന്ന് കിടന്നതിനാൽ ഇപ്പോഴും ഇവ ഇഗ്ഗുവനഡോൺ ആണോ എന്ന് ഒരു സംശയം നിലനിന്നിരുന്നു. 2010 ലെ പുതിയ പഠനങ്ങൾ ഇവ ഹദ്രോസറോയിഡേ കുടുംബത്തിൽ പെട്ടവ തന്നെ എന്ന് പറയുന്നു.
ട്യൂമർ
ദിനോസറുകളിൽ വിവിധ തരം ട്യൂമർ ഉണ്ടായിരുന്നതായി സ്ഥിരിക്കരിച്ച ഒരു ദിനോസർ ആണ് ഇവ. നാലു വ്യത്യസ്ത തരം ട്യൂമർ ഇവയുടെ ഫോസ്സിൽ എല്ല്ലുകളിൽ നിന്നും വേർതിരിച്ചു കണ്ടെത്താൻ സാധിച്ചിട്ടുണ്ട്. ജനിതക പ്രശ്നം ആണോ അതോ പാരിസ്ഥിതികമായ കാരണങ്ങൾ ആണോ ഇതിനു പിന്നിൽ എന്ന് അറിയാൻ ഇപ്പോൾ നിവർത്തിയില്ല.
അവലംബങ്ങൾ
വർഗ്ഗം:ഏഷ്യൻ ദിനോസറുകൾ വർഗ്ഗം:അന്ത്യ ക്രിറ്റേഷ്യസ് കാലത്തെ ദിനോസറുകൾ‎
രൂപാന്തരീകരണം
ഒരു ജീവിക്ക് ജനനശേഷം കോശ വിഭജനം വഴിയും മറ്റും ശരീരത്തിൽ സംഭവിക്കുന്ന ജൈവശാസ്ത്രമാറ്റങ്ങളെ രൂപാന്തരീകരണം അഥവാ മെറ്റാമോർഫോസിസ് (Metamorphosis) എന്നു വിളിക്കുന്നു. ചില ഷഡ്പദങ്ങൾ, ഉഭയജീവികൾ, മൊളസ്കുകൾ, ടൂണിക്കേറ്റകൾ മുതലായ ജീവികൾ രൂപാന്തരീകരണത്തിന് വിധേയമാകുന്നു. പൊതുവായി ഇവയുടെ പെരുമാറ്റത്തിലും സാഹചര്യത്തിലും മാറ്റങ്ങളുണ്ടാകും.
ഷഡ്പദ രൂപാന്തരീകരണം
ടെറിഗോട്ട കുടുംബത്തിൽപ്പെട്ട ഷഡ്പദങ്ങൾക്ക് രൂപം, ശരീര ഘടന എന്നിവക്ക് മാറ്റം സംഭവിക്കാറുണ്ട്. ഇത് ഏകരൂപാന്തരീകരണമോ ഇതരരൂപാന്തരീകരണമോ ആകാം. ഏകരൂപാന്തരീകരണത്തിൽ ജീവി ഒരു സമ്പൂർണ്ണ രൂപാന്തരീകരണത്തിനു വിധേയമാകുന്നു. പ്യൂപ, ലാർവ അവസ്ഥകൾ കാണപ്പെടുന്നത് ഈ വിഭാഗത്തിലാണ്. ഇതരരൂപാന്തരീകരണത്തിൽ അപൂർണ്ണമായോ ഭാഗികമായോ രൂപാന്തരീകരണം നടക്കുന്നു.
വർഗ്ഗം:ജന്തുശാസ്ത്രം
ആടും ദൈവം നീ അരുൾവായ്
പാപനാശം ശിവൻ കാംബോജിരാഗത്തിൽ ചിട്ടപ്പെടുത്തിയ ഒരു തമിഴ് കൃതിയാണ് ആടും ദൈവം നീ അരുൾവായ്
പുറത്തേക്കുള്ള കണ്ണികൾ
വർഗ്ഗം:പാപനാശം ശിവൻ ചിട്ടപ്പെടുത്തിയ കൃതികൾ വർഗ്ഗം:കാംബോജി രാഗത്തിൽ ചിട്ടപ്പെടുത്തിയ കൃതികൾ
അംഗഭംഗം (ഭാഷാശാസ്ത്രം)
മൂലദ്രാവിഡത്തിലെ ഒരു ശാഖ മലയാളമായി പരിണമിച്ചപ്പോൾ ചില പദങ്ങൾക്ക് അക്ഷരലോപം (syncopation) തുടങ്ങിയ ചില വൈരൂപ്യങ്ങൾ വന്നതിനെ കുറിക്കുവാൻ എ.ആർ. രാജരാജവർമ്മ കൊടുത്തിരിക്കുന്ന സംജ്ഞ ആണ്‌ അംഗഭംഗം. കൊടുന്തമിഴ് പരിണമിച്ചാണ്‌ മലയാള ഭാഷ ഉണ്ടായത് എന്ന വാദത്തെ സാധൂകരിക്കാനായി അവതരിപ്പിച്ച ആറു നയങ്ങളിൽ ഒന്നാണിത്. തമിഴിലെ ഉദ്ദേശിക, സംബന്ധിക പദങ്ങൾക്ക് അംഗഭംഗം സംഭവിച്ച് മലയാള വാക്കുകളായി പരിണമിച്ചു. പഴയ ചില പ്രകൃതിപ്രത്യയങ്ങൾക്കാണ് ഈ മാറ്റമുണ്ടായത്. ആദിയും അന്തവും നഷ്ടപ്പെട്ട രീതിയിൽ കാണപ്പെടുന്ന ഇത്തരം ശബ്ദങ്ങളുടെ ആഗമത്തെക്കുറിച്ച് ഭിന്നാഭിപ്രായങ്ങളാണുള്ളത്. ഉദാഹരണമായി 'ക്കു' എന്ന വിഭക്തി പ്രത്യയം 'ഉ' എന്നും, 'ഉടയ' എന്നത് 'ഉടെ-ടെ' എന്നും ചുരുങ്ങിയിരിക്കുന്നു. പ്രകൃതിക്കുണ്ടാകുന്ന അംഗഭംഗത്തിന്, പെയർ > പേർ; ആകും > ആം എന്നിവ ഉദാഹരണങ്ങൾ ആണ്‌.
അർദ്ധ നിത്യഹരിത വനം
നിത്യ ഹരിത വൃക്ഷങ്ങളും ഇല പൊഴിക്കുന്ന മരങ്ങളും ഒരു പോലെ വളരുന്ന വനമാണ്. ഈ വനത്തിന്റെ അടിത്തട്ടിൽ ധാരാളം പൊന്തക്കാടുകൾ വളരുന്നു. ഉഷ്ണമേഖലാ അർദ്ധ നിത്യഹരിത വനങ്ങളെ അടിസ്ഥാനപരമായി ഉഷ്ണമേഖലാ ആർദ്ര നിത്യഹരിത വനങ്ങൾക്കും ഉഷ്ണമേഖലാ ഇലപൊഴിയും വനങ്ങൾക്കും ഇടയിലുള്ള ഒരു പരിവർത്തന തരം വനമായി തരംതിരിക്കുന്നു. ഉഷ്ണമേഖലാ ആർദ്ര നിത്യഹരിത വനങ്ങളുമായി താരതമ്യപ്പെടുത്തുമ്പോൾ, ഇവ വരണ്ട സ്ഥലങ്ങളാണ്. ബയോട്ടിക് ഘടകങ്ങൾ (നിർമ്മാതാവ്, ഉപഭോക്താക്കൾ, വിഘടിപ്പിക്കുന്നവർ) അപൂർവവും ഏറ്റവും വംശനാശഭീഷണി നേരിടുന്നതും വംശനാശഭീഷണി നേരിടുന്നതുമായ പ്രൈമേറ്റുകൾ ഈ വനങ്ങളിൽ മാത്രമേ കാണപ്പെടുന്നുള്ളൂ. ഈർപ്പവും ഉഷ്ണമേഖലാ കാലാവസ്ഥയും ചുവന്ന മണ്ണും കനത്ത മഴയും പോലുള്ള അജിയോട്ടിക് ഘടകങ്ങൾ (കാലാവസ്ഥ, താപനില, മണ്ണ്, മഴ) പ്രദേശത്തെ വളരെയധികം സ്വാധീനിക്കുന്നു
വർഗ്ഗം:വനങ്ങൾ
ഉഷ്ണമേഖലാ അർദ്ധ നിത്യഹരിത വനങ്ങളുടെ വിതരണംഇന്ത്യയിൽ
ഇന്ത്യയിൽ, ഉഷ്ണമേഖലാ അർദ്ധ നിത്യഹരിത വനങ്ങൾ പടിഞ്ഞാറൻ തീരം, അസം, കിഴക്കൻ ഹിമാലയത്തിന്റെ താഴ്ന്ന ചരിവുകൾ, ഒഡീഷ, ആൻഡമാൻ ദ്വീപ് എന്നിവിടങ്ങളിൽ വ്യാപിച്ചുകിടക്കുന്നു. ഉഷ്ണമേഖലാ അർദ്ധ നിത്യഹരിത വനങ്ങളിൽ ഇന്ത്യൻ ഉപഭൂഖണ്ഡത്തിലെ പശ്ചിമഘട്ടവും ഉൾപ്പെടുന്നു. അങ്ങനെ ജൈവ വൈവിധ്യത്തിന്റെ ലോകത്തിലെ എട്ട് 'ഹോട്ട്‌സ്‌പോട്ടുകളിൽ' ഒന്നാണിത്
പുണ്യാളൻ അഗർബത്തീസ്
രഞ്ജിത്ത് ശങ്കർ രചനയും സംവിധാനവും ചെയ്തു 2013ൽ പുറത്തിറങ്ങിയ ഒരു മലയാളം ഹാസ്യ ചലച്ചിത്രമാണ് പുണ്യാളൻ അഗർബത്തീസ്. . ജയസൂര്യ, നൈല ഉഷ എന്നിവർ പ്രധാന വേഷങ്ങളിൽ എത്തിയ ഈ ചിത്രം നിർമ്മിച്ചിരിക്കുന്നത് ജയസൂര്യയും രഞ്ജിത്ത് ശങ്കറും ചേർന്നാണ്.
കഥാസംഗ്രഹം
തൃശൂർക്കാരനായ ജോയി പല സംരംഭങ്ങളും പരാജയപ്പെട്ട് അവസാനം ആനപ്പിണ്ടത്തിൽ നിന്ന് ചന്ദനത്തിരി ഉണ്ടാക്കുന്ന പുണ്യാളൻ അഗർബതീസ്‌ എന്നാ പുതിയ സംരംഭം കൊണ്ട് വരുന്നു. എന്നാൽ പല പ്രശ്നങ്ങളും പാരകളും ജോയ്ക്ക് പ്രതിസന്ധി സൃഷ്ടിക്കുന്നു.
പുറത്തേക്കുള്ള കണ്ണികൾ
വർഗ്ഗം:2013-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:രഞ്ജിത്ത് ശങ്കർ സംവിധാനം ചെയ്ത ചലച്ചിത്രങ്ങൾ വർഗ്ഗം:ജയസൂര്യ അഭിനയിച്ച ചലച്ചിത്രങ്ങൾ
ബയണറ്റ്
തോക്കുകളുടെ മുന്നിൽ ഘടിപ്പിക്കുന്ന കത്തിയാണ് ബയണറ്റ് എന്നറിയപ്പെടുന്നത്. തോക്കിനെ അടിസ്ഥാനപരമായി ഒരു കുന്തമാക്കി ഉപയോഗിക്കാനാണ് ബയണറ്റ് ഘടിപ്പിക്കുന്നത്. വെടിയുണ്ടയുടെ ദൗർലഭ്യമോ തൊട്ടടുത്തുനിന്ന് ശത്രുവിന്റെ ആക്രമണമോ ഉണ്ടാകുന്ന സമയത്താണ് പട്ടാളക്കാർ ബയണറ്റ് ഘടിപ്പിച്ച് തോക്ക് കുന്തമായി ഉപയോഗിക്കുന്നത്. ഇൻസാസ് പോലുള്ള ആധുനിക റൈഫിളുകളിലെ ബയണറ്റുകൾ വയർ കട്ടർ, സോഡാ ഓപ്പണർ, സ്ക്ര്യൂ ഡ്രൈവർ തുടങ്ങി മറ്റാവശ്യങ്ങൾക്കും ഉപയോഗിക്കുന്നു.
ചരിത്രം
ബയണറ്റ് എന്ന വാക്കിന്റെ ഉത്ഭവം, ഫ്രാൻസിലെ യുദ്ധോപകരണനിർമ്മാണത്തിന് പേരുകേട്ട നഗരമായ ബയോണിൽ നിന്നാണ് എന്നു കരുതപ്പെടുന്നു. ബയണറ്റ്‌ എന്ന വാക്കിന് പതിനാറാം നൂറ്റാണ്ടിന്റെ അവസാന ഭാഗത്തോളം പഴക്കമുണ്ട്, എങ്കിലും അന്നത്തെ ബയണറ്റുകൾ തോക്കുകളുടെ അറ്റത്തു സ്ഥാപിക്കാവുന്നവ ആയിരുന്നോ,അതോ ഒരുതരം കത്തി മാത്രമായിരുന്നോ എന്നതു വ്യക്തമല്ല.ഉദാഹരണത്തിന് ,കോട്ട്ഗ്രേവ്‌ 1611-ൽ രചിച്ച നിഘണ്ടുവിൽ ബയണറ്റിനെ "a kind of small flat pocket dagger, furnished with knives; or a great knife to hang at the girdle"(ഒരു തരം ചെറുകത്തി) എന്ന് വിശേഷിപ്പിച്ചിരിക്കുന്നു.അതുപോലെതന്നെ പിയറി ബോറെൽ 1655-ൽ ബയോണിൽ നിർമ്മിക്കപെട്ട  bayonette എന്ന ഒരുതരം നീണ്ട കത്തിയെക്കുറിച്ച്  രചിച്ചിട്ടുണ്ട്.
ആദ്യകാലങ്ങളിൽ ഉപയോഗത്തിലുണ്ടായിരുന്ന പ്ലഗ് ബയണറ്റുകടെ പോരായ്മ, ഇത്തരം ബയണറ്റുകൾ തോക്കുകളിൽ ഉറപ്പിച്ചാൽ പിന്നെ ഇവ ഊരിമാറ്റുന്നതുവരെ തോക്ക് കൊണ്ട് വെടിയുതിർക്കാനാവില്ല എന്നതായിരുന്നു. പതിനേഴാം നൂറ്റാണ്ടോടെ ഇത്തരം ബയണറ്റുകൾക്ക് പകരം റിംഗ് ബയണറ്റുകൾ ഉപയോഗിച്ചുതുടങ്ങി. ഇവ രണ്ട് വളയങ്ങളാൽ ബാരലിൽ ഘടിപ്പിച്ചശേഷവും തോക്കുകൊണ്ട് വെടിയുതിർക്കാൻ കഴിയുമായിരുന്നു. എന്നാൽ ഇത്തരം ബയണറ്റുകൾ കാലക്രമേണ കൂടുതൽ സൗകര്യപ്രദമായ സോക്കറ്റ് ബയണറ്റുകൾക്ക് വഴിമാറുകയാണുണ്ടായത്.
പത്തൊന്പതാം നൂറ്റാണ്ട്
പത്തൊന്പതാം നൂറ്റാണ്ട് ബയണറ്റുകളുടെ രൂപാന്തരണ കാലഘട്ടമായിരുന്നു. വാളുകളോട് സമാനതയുള്ള ഇരുഭാഗത്തും മൂർച്ചയുള്ള, ചെറുവാൾ ആയി ഉപയോഗിക്കാവുന്ന വാൾ ബയണറ്റുകൾ ആയിരുന്നു ഈ നൂറ്റാണ്ടിലെ ആദ്യകാലപരീക്ഷണം. കുതിരപ്പടയാളികളെ പ്രതിരോധിക്കാൻ ഈ വാൾ ബയണറ്റുകൾ വലിയ പ്രയോജനം ചെയ്തു. 1800-1840 കാലത്തെ "ബേക്കർ റൈഫിൾ" എന്നറിയപ്പെട്ടിരുന്ന  ബ്രിട്ടീഷ്‌ കാലാൾ തോക്കുകൾ ഇത്തരത്തിൽപ്പെട്ടതായിരുന്നു. വാൾ ബയണറ്റുകൾ ഘടിപ്പിക്കപെട്ടിരുന്ന ഏതാണ്ടെല്ലാ തോക്കുകളും കുത്താൻ മാത്രമല്ല തല്ലാനും പറ്റുന്ന കുന്തങ്ങൾ കൂടിയായി ഉപയോഗിക്കാനാവുന്നതായിരുന്നു.
അമേരിക്കൻ ആഭ്യന്തരയുദ്ധത്തിനു മുൻപ് അമേരിക്കൻ നാവികസേനയിൽ വാൾ ബയണറ്റുകൾ കൈത്തോക്കുകളിൽ പോലും ഘടിപ്പിച്ചിരുന്നു. എന്നാൽ അവ പാചകത്തിന് മാത്രമായിരുന്നു ഉപയോഗപ്രഥമായിരുന്നത്‌.
അവലംബം
വർഗ്ഗം:യുദ്ധോപകരണങ്ങൾ വർഗ്ഗം:യുദ്ധോപകരണങ്ങളുടെ ഭാഗങ്ങൾ
ഫെർട്ടിഗേഷൻ
ലഘുചിത്രം|fertigation tank ലഘുചിത്രം|screen filter
വിളകളുടെ ഉൽപ്പാദനശേഷി ഉയർത്തുന്നതിനായി വെള്ളത്തിൽ  ലയിക്കുന്ന വളങ്ങൾ  ജലത്തിലൂടെ നൽകുന്ന രീതിയാണ് ഫെർട്ടിഗേഷൻ. തുള്ളിനനയിൽക്കൂടി വളം വിളകളുടെ വേരുകളിൽ  നേരിട്ട് നൽകുന്നതിനാൽ ഇത് വളരെ ഫലപ്രദമായി കാണുന്നു. പോഷകങ്ങൾ  നഷ്ടപ്പെടുന്നത് കുറയ്ക്കുവാനും, വിളകളുടെ ഉൽപ്പാദനം ഉയർത്തുവാനും കൃത്യമായ ഫെർട്ടിഗേഷൻ  വളരെ അത്യാവശ്യമാണ്.
വ്യത്യസ്ത പോളിഹൗസുകളിൽ  അതതു സ്ഥലത്തെ മണ്ണിലെ പോഷകനിലവാരവും കൃഷി ചെയ്യുന്ന വിത്തിനവും അടിസ്ഥാനപ്പെടുത്തി അതതു സാഹചര്യങ്ങൾക്കനുസൃതമായി വിദഗ്ദ്ധരുടെ നിർദ്ദേശപ്രകാരം മാത്രമേ ഫെർട്ടിഗേഷൻ  നൽകുവാൻ  പാടുള്ളൂ.
ഫെർട്ടിഗേഷൻ പ്രധാനമായും മൂന്നു രീതിയിൽ പ്രായോഗികമാക്കാം
വെൻച്യുറി
മദ്ധ്യ ഭാഗം വ്യാസം കുറഞ്ഞതും ഇരുഭാഗവും വ്യാസം കൂടിയതുമായ ഒരു പൈപ്പാണ് വെൻച്യുറി .വ്യാസത്തിലുള്ള വ്യത്യാസം കാരണം മർദ്ദത്തിലും വ്യത്യാസമുണ്ടാവുകയും കുറഞ്ഞ വ്യാസമുള്ള ഭാഗത്തു ഘടിപ്പിച്ചിട്ടുള്ള ട്യൂബിലൂടെ ബക്കറ്റിലോ മറ്റു പാത്രത്തിലോ നേർപ്പിച്ചു വെച്ചിരിക്കുന്ന രാസവളം വലിച്ചെടുക്കുകയും ചെടികളുടെ ചുവട്ടിൽ എത്തിക്കുകയും ചെയ്യുന്നു.
ഫെർട്ടിലൈസർ പമ്പ് വളരെ കൃത്യതയോടുകൂടി വളം നൽകേണ്ട സാഹചര്യത്തിൽ സാധാരണയായി ഉപയോഗിക്കുന്ന രീതിയാണിത് .സാധാരണയായി ഒരു ഹൈഡ്രോളിക് മോട്ടോറിന്റെ സഹായത്തോടെയാണ് ഇതിന്റെ പ്രവർത്തനത്തിനുവേണ്ട ഊർജ്ജം ലഭ്യമാക്കുന്നത്.
ഫെർട്ടിലൈസർ ടാങ്ക്
രാസവലാളായിനി നിറച്ച ടാങ്ക് ഫിൽറ്ററിനു തൊട്ടു മുമ്പായി പ്രധാന പൈപ്പിൽ ഘടിപ്പിക്കുന്നു .ടാങ്കിലേക്ക് കടന്നുപോകുന്ന ജലം രാസവളം വലിച്ചെടുക്കുകയും തിരികെ പ്രധാന പൈപ്പിലൂടെ ചെടികളുടെ ചുവട്ടിലേക്ക് എത്തിക്കുകയും ചെയ്യുന്നു
അവലംബം
വർഗ്ഗം:കൃഷിരീതികൾ
വന്മുഖം ഗവണ്മെന്റ് ഹൈസ്കൂൾ
കടലൂരിൽ സ്ഥിതി ചെയ്യുന്ന പഴയ ഒരു സർക്കാർ സ്കൂൾ ആണ് ഗവ.ഹൈസ്കൂൾ വന്മുഖം. വളരെക്കാലം യു.പി സ്കൂൾ ആയി തുടർന്ന വന്മുഖം ഗവ.ഹൈസ്കൂൾ, ഈ അടുത്ത കാലത്താണ് ഹൈ സ്കൂൾ ആയതു.
ഭൗതികസൗകര്യങ്ങൾ
നാല് കെട്ടിടങ്ങളിലായി സ്ഥിതി ചെയ്യുന്ന സ്കൂളിൽ രണ്ടു ഡിവിഷനുകൾ ഉണ്ട്. കൂടാതെ ഇംഗ്ലീഷ് മീഡിയത്തിനായി പ്രത്യേക ഡിവിഷനും. വളരെ നിലവാരമുള്ള കമ്പ്യൂട്ടർ ലാബും, ഹൈ ടെക് സ്മാർട്ട് ക്ലാസ്സ്‌ റൂമുകളും നിലവാരമുള്ള മറ്റു അടിസ്ഥാന സൗകര്യങ്ങളുമുണ്ട്.
ചണ്ഡീഗഢിലെ ഭരണാധികാരികളുടെ പട്ടിക
1984 മുതൽ പഞ്ചാബ് ഗവർണർ ചണ്ഡീഗഢിന്റെ അഡ്മിനിസ്ട്രേറ്ററായി പ്രവർത്തിക്കുന്നു. ചണ്ഡീഗഡിലെ പഞ്ചാബിലെ രാജ്ഭവനാണ് അദ്ദേഹത്തിന്റെ ഔദ്യോഗിക വസതി. മുൻ രാഷ്ട്രപതി ശങ്കർദയാൽ ശർമ, ബംഗ്ലാദേശ് യുദ്ധഹീറോ ജെ.ആർ.എഫ്. ജേക്കബ് തുടങ്ങിയവർ ചാണ്ഡിഗദ് ഗവർണ്ണർ മാരായിരുന്നു.
പുറംകണ്ണികൾ
വർഗ്ഗം:ഇന്ത്യയിലെ സംസ്ഥാന ഗവർണ്ണർമാരുടെ പട്ടികകൾ വർഗ്ഗം:ഇന്ത്യൻ പഞ്ചാബിനെക്കുറിച്ചുള്ള പട്ടികകൾ
മലഗാസി ഹിപ്പോപ്പൊട്ടാമസ്
മഡഗാസ്കറിൽ ഉണ്ടായിരുന്ന നീർക്കുതിരകളുടെ മൺ മറഞ്ഞു പോയ നിരവധി  ഉപവർഗ്ഗങ്ങൾക്ക് പൊതുവായി വിളിക്കുന്ന പേരാണ് മലഗാസി ഹിപ്പോപ്പൊട്ടാമസ്. ഫോസ്സിൽ പഠനങ്ങൾ പ്രകാരം ഇവയിൽ ഒരു ഉപവർഗ്ഗം എങ്കില്ലും 1000 കൊല്ലം മുൻപ്പ് വരെ ജീവിച്ചിരുന്നു എന്ന് കണക്കുകുട്ടുന്നു. ഇന്ന് നിലവിൽ മഡഗാസ്കറിൽ ഹിപ്പോ അവശേഷിക്കുന്നില്ലക്കിലും കഥകളിലും വായ്തരിയായി പറഞ്ഞു വരുന്ന പാട്ടുകളിലും ഇവ ഉണ്ട്, ഇത് കൊണ്ട് തന്നെ ഐ.യു.സി.എൻ ഇവയെ അടുത്തിടെ മൺ മറഞ്ഞ ജീവിയായി ആണ് പരിഗണിക്കുന്നത്.
ഇലപൊഴിക്കുന്ന ഈർപ്പമുള്ള വനങ്ങൾ
സ്വാഭാവിക ജലസ്രോതസ്സുകളുള്ളതും മഴ കുറവുള്ളതുമായ വനങ്ങളിലാണ് ഇത്തരം വനങ്ങൾ കാണുന്നത്.
പുഴയുടേയും തടാകത്തിന്റേയും മറ്റും കരകളിലാണ് ഇതു കാണപ്പെടുന്നത്.
ദ ഗോൾഡൺ നോട്ട്ബുക്ക്
ബ്രിട്ടിഷ്ക്കാരിയും നോബേൽ സാഹിത്യ ജേതാവുമായ ഡോറിസ് ലെസ്സിംഗിന്റെ നോവലാണ് ദ ഗോൾഡൺ നോട്ട്ബുക്ക് (The Golden Notebook). 1962ലാണ് ഇത് പ്രസിദ്ധീകൃതമായത്.
രണ്ടാം ലോകയുദ്ധാന്തര പശ്ചാത്തലത്തിൽ രചിക്കപ്പെട്ട ഈ നോവലിൽ യുദ്ധങ്ങളുടെ നിരർഥതയും, സ്റ്റാലിനിസത്തിന്റെ ഗതിയും, കമ്മ്യൂണിസ്റ്റ് ആശയങ്ങളും, ബ്രിട്ടിഷ് കമ്മ്യൂണിസ്റ്റ് പാർട്ടിയും, പുതുതായി രൂപം കൊണ്ടുവരുന്ന ഫെമിനിസവും എല്ലാം സജീവ ചർച്ചാ വിഷയമാവുന്നു. 1923നു ശേഷം രചിക്കപ്പെട്ടിട്ടൂള്ള ഏറ്റവും മികച്ച  നൂറ് ഇംഗ്ലീഷ് നോവലുകളൂടെ കൂട്ടത്തിൽ ടൈം മാഗസിൻ 2005ൽ ഈ കൃതിയും ഉൾപ്പെടുത്തിയിരുന്നു.
കഥാസാരം
അന്ന ഫ്രീമാൻ വൾഫ് (Anna Freeman Wulf) എന്ന ഒരു പുത്തൻ എഴുത്തുക്കാരിയുടെ ജീവിതവും അനുഭവങ്ങളും ചിന്തകളും അവതരിപ്പിക്കുന്നതാണ് നോവൽ. രണ്ടാം ലോകയുദ്ധക്കാലത്ത് റോഡേഷ്യയിൽ കഴിഞ്ഞ അന്ന പിന്നീട് ഇംഗ്ലണ്ടിലേക്ക് കുടിയേറുന്നു.വിവാഹ മോചിതയായ അന്ന അവളുടെ കൗമാരിക്കാരി മകൾ ജാനറ്റിനു സിം. ഗിൾ മദറാണ്.
ബ്ലൂ നോട്ട്ബുക്ക് അവളുടെ സ്വകാര്യ ഡൈയിറിയാണ്.അവളുടെ സ്വപ്നങ്ങളും, സ്മരണകളും, വൈകാരിക ജീവിതവും എല്ലാമാണ് അവിടെ കാണുന്നത്. യെല്ലൊ നോട്ട്ബുക്ക് അന്ന ഇപ്പോൾ രചിച്ചുകൊണ്ടിരിക്കുന്ന നോവലിനുള്ള ആശയങ്ങളും ഡ്രാഫ്റ്റും ഉൾക്കൊള്ളുന്നു
ബ്ലാക്ക് ബുക്ക് അന്നയുടെ ആഫ്രിക്കൻ ( റോഡേഷ്യ ) ജീവിതവും എഴുത്തുക്കാരിയായി തുടങ്ങിയ കാലവും ഉൾക്കൊള്ളുന്നു.
ഈ ബുക്കുകളെലാം കൂടി കോർത്തിണക്കികൊണ്ട് സ്വർണ്ണ കളറുള്ള ഒരു നോട്ട് ബുക്കിലാക്കാനുള്ള ശ്രമമാണ് നോവലിന്റെ ഒടുവിൽ നാം കാണുക.
പ്രമേയങ്ങൾ
ധാരാളം കാലിക വിഷയങ്ങൾ ഈ നോവൽ കൈകാര്യം ചെയ്യുന്നു.ഇവയിൽ പ്രധാനപ്പെട്ട ചിലത്: ശീതയുദ്ധം സ്റ്റാലിനിസം ആണവനശീകരണ ഭീഷണി വനിത വിമോചനം ജോലിസ്ഥലത്തുള്ള സംഘർഷങ്ങൾ പ്രണയം മാതൃത്തം രാഷ്ട്രീയം
വർഗ്ഗം:നോവലുകൾ വർഗ്ഗം:ഇംഗ്ലീഷ് നോവലുകൾ വർഗ്ഗം:ഇംഗ്ലീഷ് ഗ്രന്ഥങ്ങൾ വർഗ്ഗം:സ്ത്രീപക്ഷ നോവലുകൾ വർഗ്ഗം:20-ആം നൂറ്റാണ്ടിലെ നോവലുകൾ
ലെസ്ലി-ആൻ ബ്രാന്റ്
ഒരു ദക്ഷിണാഫ്രിക്കൻ അഭിനേത്രിയാണ് ലെസ്ലി-ആൻ ബ്രാൻഡ് (ജനനം 2 ഡിസംബർ 1981). നിരവധി ന്യൂസിലൻഡ് ടെലിവിഷൻ പരമ്പരകളിൽ അഭിനയിച്ച ബ്രാൻഡ്, സ്പാർട്ടക്കസ്: ബ്ലഡ് ആൻഡ് സാൻഡ് എന്ന പരമ്പരയിലെ അടിമ പെൺകുട്ടിയായ നെവിയയുടെ വേഷത്തിലൂടെയാണ് അന്താരാഷ്ട്ര ശ്രദ്ധയിൽപ്പെട്ടത്. 2016 ജനുവരി മുതൽ, അവർ ലൂസിഫർ എന്ന ടെലിവിഷൻ പരമ്പരയിൽ മാസികീൻ എന്ന കഥാപാത്രത്തെ അവതരിപ്പിച്ചു.
മുൻകാലജീവിതം
1999-ൽ, ബ്രാൻഡ് അവരുടെ മാതാപിതാക്കൾക്കും ഇളയ സഹോദരൻ ബ്രയാൻ ബ്രാൻഡിനുമൊപ്പം ന്യൂസിലാൻഡിലെ ഓക്ക്‌ലൻഡിലേക്ക് കുടിയേറി. ഒരു ഇൻഫർമേഷൻ ടെക്‌നോളജി റിക്രൂട്ട്‌മെന്റ് കൺസൾട്ടന്റായി ജോലി ഉറപ്പാക്കുന്നതിന് മുമ്പ് ബ്രാൻഡ് ഓക്ക്‌ലൻഡിൽ റീട്ടെയിൽ സെയിൽസിൽ ജോലി ആരംഭിച്ചു. ചില മോഡലിംഗ് ജോലികൾക്ക് ശേഷം, ന്യൂസിലൻഡ് ടെലിവിഷൻ പരസ്യങ്ങളിൽ അഭിനയിച്ച അവർ അഭിനയം പഠിക്കുകയും 2008-ൽ മെയ്‌സ്‌നർ ടെക്‌നിക്കിൽ പരിശീലനം നേടുകയും ചെയ്തു.
കരിയർ
ന്യൂസിലൻഡ് ടെലിവിഷൻ പരമ്പരയായ ഡിപ്ലോമാറ്റിക് ഇമ്മ്യൂണിറ്റിയിലാണ് ബ്രാൻഡിന്റെ ആദ്യത്തെ പ്രധാന അഭിനയ വേഷം. ന്യൂസിലാൻഡ് ഹോസ്പിറ്റൽ സോപ്പ് ഓപ്പറ, ഷോർട്ട്‌ലാൻഡ് സ്ട്രീറ്റ്, ദിസ് ഈസ് നോട്ട് മൈ ലൈഫ് എന്നിവയിൽ ബ്രാന്റ് അതിഥി വേഷങ്ങളിൽ പ്രത്യക്ഷപ്പെട്ടു. 2020-കളിൽ സാങ്കൽപ്പിക നഗരമായ വൈമോവാനയിൽ നടന്ന ഒരു സയൻസ് ഫിക്ഷൻ പരമ്പരയാണ്.
ആദ്യ സീസണിൽ സ്പാർട്ടക്കസ്: ബ്ലഡ് ആൻഡ് സാൻഡ്, സ്പാർട്ടക്കസ്: ഗോഡ്സ് ഓഫ് ദ അരീന എന്ന പ്രീക്വൽ മിനിസീരിയൽ എന്നിവയിൽ അടിമയായ നെവിയയായി ബ്രാൻഡിന് ഒരു വേഷം ഉണ്ടായിരുന്നു. സുര എന്ന കഥാപാത്രത്തിനായി അവർ ആദ്യം ഓഡിഷൻ നടത്തിയിരുന്നു. എന്നാൽ കാസ്റ്റിംഗ് ഡയറക്ടർ പകരം നേവിയ എന്ന കഥാപാത്രത്തിനായി ഓഡിഷൻ ചെയ്യാൻ നിർദ്ദേശിച്ചു. ആൻഡി വിറ്റ്‌ഫീൽഡിന്റെ മരണത്തെത്തുടർന്ന് നിർമ്മാണം വൈകിയതിനാൽ സ്പാർട്ടക്കസിന്റെ തുടർന്നുള്ള സീസണുകളിൽ ബ്രാൻഡ് തിരിച്ചെത്തിയില്ല. അവരുടെ മാനേജർ സ്റ്റീവൻ ജെൻസൻ TheWrap-നോട് പറഞ്ഞു, "അവർ തിരികെ പോകാൻ ആഗ്രഹിക്കുന്നു. പക്ഷേ ഞങ്ങൾ തിരയുന്ന നമ്പർ അവർക്ക് ശരിക്കും ലഭിച്ചിട്ടില്ല." "അവർ മുന്നോട്ട് വന്നാൽ" അവർ പുനർവിചിന്തനം ചെയ്യുമെന്ന് അദ്ദേഹം പറഞ്ഞു. STARZ-ന് അഭിപ്രായമൊന്നുമില്ല. സിന്തിയ അഡായ്-റോബിൻസൺ ആത്യന്തികമായി ബ്രാൻഡിന് പകരം നെവിയയായി. ന്യൂസിലാന്റിലെ കമ്മിംഗ്-ഓഫ്-ഏജ് ഫീച്ചർ ഫിലിമായ ദി ഹോപ്സ് ആൻഡ് ഡ്രീംസ് ഓഫ് ഗാസ സ്നെലിൽ ബ്രാൻഡിന് ഒരു വേഷം ഉണ്ടായിരുന്നു. ഈസ്റ്റ് ഓക്ക്‌ലൻഡിന്റെ പ്രാന്തപ്രദേശമായ ഹോവിക്കിലാണ് കാർട്ട് റേസിംഗ് അപകടത്തിൽ പെട്ടയാളെക്കുറിച്ചുള്ള ചിത്രം ചിത്രീകരിച്ചത്.
2013-ൽ, സിംഗിൾ ലേഡീസിന്റെ മൂന്നാം സീസണിൽ നവോമി കോക്‌സായി അവർ ആവർത്തിച്ചുള്ള വേഷം ചെയ്തു. 2014-ൽ, ഗോതമിലെ ലാറിസ ഡയസ്/കോപ്പർഹെഡ് ആയി അതിഥിയായി അഭിനയിച്ചു. ദി ലൈബ്രേറിയൻസിൽ ലാമിയ എന്ന ആവർത്തിച്ചുള്ള കഥാപാത്രമായി പ്രത്യക്ഷപ്പെട്ടു. 2015-ൽ, ഫോക്‌സ് ടെലിവിഷൻ പരമ്പരയായ ലൂസിഫറിൽ മേസ് എന്ന കഥാപാത്രം അവർ ആദ്യ ടേബിൾ റീഡിന് ശേഷം പുറത്തിറങ്ങിയ നടി ലിന എസ്‌കോയ്ക്ക് പകരമായി അവർ നേടി. ഈ റോളിനായി ബ്രാൻഡ് പരീക്ഷിച്ചുവെന്നും എസ്കോ പുറത്തിറങ്ങിയതിന് ശേഷം വീണ്ടും പരിഗണിക്കപ്പെട്ടുവെന്നും റിപ്പോർട്ടുണ്ട്.
ലോസ് ഏഞ്ചൽസിലാണ് ബ്രാൻഡ് പ്രവർത്തിക്കുന്നത്.
സ്വകാര്യ ജീവിതം
ബ്രാൻഡ് തന്റെ ആറ് വർഷത്തെ കാമുകനായ നടൻ ക്രിസ് പെയ്ൻ ഗിൽബെർട്ടിനെ 2015-ൽ വിവാഹം കഴിച്ചു. ദമ്പതികളുടെ ആദ്യത്തെ കുട്ടി, മകൻ കിംഗ്സ്റ്റൺ പെയ്ൻ ബ്രാൻഡ്-ഗിൽബെർട്ട്, 2017 ജൂലൈയിൽ ജനിച്ചു.
ലുക്കേഷ്യൻ പ്രൊഫസ്സർ
അവലംബം
വർഗ്ഗം:അദ്ധ്യയനം
ഇലപൊഴിയുന്ന വരണ്ട കാടുകൾ
മഴ കുറവുള്ള പ്രദേശങ്ങളിലാണ് വേനൽക്കാലത്ത് ഇല പൊഴിക്കുന്ന വരണ്ട കാടുകളുള്ളത്.
വേനൽക്കാലത്ത് ഇല പൊഴിക്കുന്ന തരം സസ്യങ്ങൾ താരതമ്യേന കൂടുതലായി വളരുന്ന വരണ്ട കാടുകളാണിവ (deciduous forests). ഉഷ്ണമേഖലയിലും മിതശീതോഷ്ണമേഖലയിലും മഞ്ഞു പെയ്യുന്ന ഉയർന്ന പർവ്വതപ്രദേശങ്ങളിലൊഴികെയുള്ള വനങ്ങളിൽ ഭൂരിഭാഗവും ഇത്തരം കാടുകളാണു്.
അവലംബം
വർഗ്ഗം:വനങ്ങൾ വർഗ്ഗം:ഉഷ്ണമേഖലാ സസ്യജാലം
ഗ്രാൻഡ്മ മോസെസ്
ഒരു അമേരിക്കൻ നാടൻ കലാകാരിയായിരുന്നു അന്ന മേരി റോബേർട്ട്സൺ മോസെസ് അഥവാ ഗ്രാൻഡ്മ മോസെസ് (ജീവിതകാലം: സെപ്തംബർ 7, 1860 – ഡിസംബർ 13, 1961). 78 വയസ്സുള്ളപ്പോഴായിരുന്നു അവർ കാര്യമായ ചിത്രരചനയാരംഭിച്ചത്. പ്രായമേറിയ ശേഷം കലാരംഗത്ത് വിജയശ്രീലാളിതയായ ഒരു വ്യക്തിക്കുള്ള ഉദാഹരണമായി പലപ്പോഴും ഗ്രാൻഡ്മ മോസെസ് എടുത്തുകാട്ടപ്പെടുന്നു. വാർദ്ധക്യകാലത്ത് കലാരംഗം തൊഴിലാക്കി ജീവിതവിജയം കൈവരിച്ച അപൂർവ്വം ചില വനിതകളിലൊരാളായിരുന്നു ഗ്രാൻഡ്മ. അവർ രചിച്ച ചിത്രങ്ങൾ അമേരിക്കൻ ഐക്യനാടുകളിലുടനീളവും മറ്റു വിദേശ രാജ്യങ്ങളിലും വ്യാപകമായി പ്രദർശിപ്പിക്കപ്പെടുകയും വില്ക്കപ്പെടുകയും ചെയ്തു. ആശംസാ കാർഡുകൾ, മറ്റു ചില്ലറ വില്പനസാധനങ്ങൾ എന്നിവയുടെ വ്യാപാരസാധ്യതകൾക്കു വേണ്ടിയും ഗ്രാൻഡ്മ മോസെസിൻറെ ചിത്രങ്ങൾ അക്കാലത്ത് ഉപയോഗിച്ചിരുന്നു. നിരവധി മ്യൂസിയങ്ങളിലെ ചിത്രശേഖരങ്ങളിൽ ഗ്രാൻഡ്മയുടെ ചിത്രങ്ങൾ ഉൾപ്പെടുത്തുകയും പ്രദർശിപ്പിക്കുകയും ചെയ്തു വരുന്നുണ്ട്. 2006- ൽ അവരുടെ "ദ ഷുഗറിങ് ഓഫ്" എന്ന ചിത്രം 1.2 ദശലക്ഷം യു.എസ്. ഡോളറിനാണ് വില്ക്കപ്പെട്ടത്.
മാഗസിൻ പുറംചട്ട, ടെലിവിഷൻ, അവരുടെ ജീവിതത്തെക്കുറിച്ചുള്ള ചലച്ചിത്രാവിഷ്കരണം എന്നിവയിലെല്ലാം മോസെസ് പ്രത്യക്ഷപ്പെട്ടിട്ടുണ്ട്. "മൈ ലൈഫ്'സ് ഹിസ്റ്ററി" (My Life's History) എന്ന പേരിൽ മോസെസ് എഴുതിയ ആത്മകഥയ്ക്ക് നിരവധി അവാർഡുകൾ ലഭിച്ചിട്ടുണ്ട്. ജീവിതകാലത്ത് രണ്ടു ഡോക്ടറേറ്റ് ബഹുമതികളും അവർ നേടുകയുണ്ടായി.
പ്രകൃതിയെയോ, ജീവിതത്തെയോ, വികാരതീവ്രമായ സ്മരണയുണർത്തുന്ന അന്തരീക്ഷത്തെയോ കലർപ്പില്ലാതെ യഥാർത്ഥമായി ചിത്രീകരിക്കുന്നു എന്ന് മോസെസിനെക്കുറിച്ച് ദ ന്യൂയോർക്ക് ടൈംസിൽ പറയുകയുണ്ടായി. മഞ്ഞുകാലത്ത് പൊഴിയുന്ന ആദ്യത്തെ മഞ്ഞ്, വസന്തകാലത്തെ ആദ്യത്തെ പച്ചതളിർപ്പുകൾ, വ്യക്തികൾ എന്നിവയുടെ രൂപചിത്രങ്ങൾ തന്മയത്വമായി ക്യാൻവാസിലേയ്ക്കു സന്നിവേശിപ്പിക്കുവാൻ ഗ്രാൻഡ്മ മോസെസിനു കഴിഞ്ഞിരുന്നു.
മോസെസ് തന്റെ 12 വയസ്സുമുതൽ 15 വർഷം വരെയുള്ള കാലത്ത് ഒരു വീടുസൂക്ഷിപ്പുകാരിയായിട്ടാണു ജീവിതം നയിച്ചിരുന്നത്. ഒരു അമേരിക്കൻ പ്രിന്റ് നിർമ്മാണ കമ്പനിയായ കുറീയർ ആൻഡ് ഐവ്സ് നിർമ്മിച്ച പ്രിന്റുകൾ മോസെസ് വരയ്ക്കുന്നത് ഒരു തൊഴിൽ ദാതാവിന്റെ ശ്രദ്ധയിൽപ്പെടുകയും തുടർന്ന് അവർ അവൾക്ക് വരയ്ക്കാനുള്ള ആവശ്യസാധനങ്ങൾ എത്തിച്ചുകൊടുക്കുകയും ചെയ്തു.
വിർജീനിയയിൽ അവർ ജോലിചെയ്തിരുന്ന കൃഷിസ്ഥലത്തിനരികിൽ മോസെസും അവരുടെ ഭർത്താവും ഒരുമിച്ച് അവരുടെ വിവാഹജീവിതം ആരംഭിച്ചു. 1905-ൽ അവർ വടക്കുകിഴക്കൻ ഐക്യനാടുകളിലേയ്ക്കു മടങ്ങിയെത്തുകയും ന്യൂയോർക്കിലെ ഈഗിൾ ബ്രിഡ്ജിൽ സ്ഥിര താമസമുറപ്പിക്കുകയും ചെയ്തു. ആ ദമ്പതികൾക്ക് 10 മക്കളുണ്ടായിരുന്നതിൽ 5 പേർ മാത്രമാണ് ശൈശവകാലത്തെ അതിജീവിച്ചത്. അവരുടെ ജീവിതത്തിലുടനീളം കലയോട് അതിയായ താല്പര്യം കാണിക്കുകയും ജീവിതത്തിന്റെ അവസാന കാലഘട്ടത്തിൽ ആർത്രൈറ്റിസ് രോഗം പിടിപെടും വരെ നൂലുപയോഗിച്ച് അലങ്കാരത്തയ്യൽ ചിത്രങ്ങൾ നിർമ്മിക്കുകയും ചെയ്തിരുന്നു.
ജീവിതരേഖ
1860 സെപ്തംബർ 7 ന് ന്യൂയോർക്കിലെ ഗ്രീൻവിച്ചിലാണ് അന്ന മേരി റോബേർട്ടസൺ ജനിച്ചത്. മാർഗരറ്റ് ഷാനഹാൻ റോബേർട്ട്സിന്റെയും റസ്സൽ കിങ് റോബേർട്ട്സിന്റെയും 10 മക്കളിൽ മൂന്നാമത്തെയാളായിരുന്നു അന്ന. 5 സഹോദരന്മാരെയും 4 സഹോദരിമാരിമാരെയും വളർത്തിയത് മോസെസ് ആയിരുന്നു. അവരുടെ പിതാവ് കർഷകനും ഒരു ചണമില്ലുടമയുമായിരുന്നു. മോസെസ് കുട്ടിയായിരിക്കുമ്പോൾ കുറച്ചുകാലത്തേയ്ക്ക് ഒറ്റ മുറിയുള്ള ഒരു പാഠശാലയിലാണ് വിദ്യാഭ്യാസം ചെയ്തിരുന്നത്. ആ പാഠശാല ഇന്ന് വെർമന്റിലെ ബെന്നിംഗ്ടൺ മ്യൂസിയമായി പ്രവർത്തിക്കുന്നു. അമേരിക്കൻ ഐക്യനാടുകളിലുള്ള മോസെസിന്റെ ചിത്രങ്ങളുടെ ഏറ്റവും കുടുതൽ ശേഖരണങ്ങൾ ഇവിടെയാണ് കാണപ്പെടുന്നത്. മോസെസ് കുട്ടിയായിരിക്കുമ്പോൾ നാരങ്ങയുടെയും മുന്തിരിങ്ങയുടെയും ജൂസുകൾ ഉപയോഗിച്ച് പ്രകൃതിദൃശ്യങ്ങൾ വരച്ചിരുന്നു. പ്രകൃതിദത്ത ചായമായ ഔക്കെ, ചുണ്ണാമ്പ്, പുല്ല്, മാവ്, പേസ്റ്റ്, മരപ്പൊടി തുടങ്ങിയ പ്രകൃതിജന്യ വസ്തുക്കളും ചിത്രനിർമ്മാണത്തിന് അവർ ഉപയോഗിച്ചിരുന്നു.
മോസെസ് 12 വയസ്സുള്ളപ്പോൾ അവരുടെ വീട് ഉപേക്ഷിക്കുകയും തൊട്ടയൽപക്കത്തുള്ള ഒരു ധനിക കുടുംബത്തിലെ വയലിൽ കഠിനമായ ജോലി ചെയ്യാനും തുടങ്ങിയിരുന്നു. 15 വർഷത്തിലധികം ആ കുടുംബത്തിൽ വീടു സൂക്ഷിച്ചും പാചകം ചെയ്തും തുന്നൽപ്പണികൾ ചെയ്തും അവർ കഴിഞ്ഞിരുന്നു. ആ കുടുംബാംഗങ്ങളിലൊരാൾ, മോസെസ് കുറീയർ ആൻഡ് ഐവ്സ് പ്രിന്റിംഗ് കമ്പനിയുടെ പ്രിന്റുകൾ വരയ്ക്കുന്നത് ശ്രദ്ധയിൽപ്പെടുകയും തുടർന്ന് അവർക്ക് ചോക്കുകളും ക്രയോണുകളും വാങ്ങിക്കൊടുക്കുകയും ചെയ്തു. തുടർന്ന് അവരുടേതായ രീതിയിൽ സ്വന്തമായി ആർട്ട് വർക്കുകൾ ആരംഭിച്ചു.
വിവാഹവും കുട്ടികളും
മോസെസ് 27 വയസ്സുള്ളപ്പോൾ അവർ ജോലി ചെയ്തിരുന്ന അതേ കൃഷിസ്ഥലത്തു തന്നെ പ്രവർത്തിച്ചിരുന്ന തോമസ് സാൽമൺ മോസെസുമായി വിവാഹബന്ധത്തിലേർപ്പെടുകയും രണ്ട് ദശാബ്ദകാലത്തോളം വിർജീനിയയിലെ സ്റ്റൗൻടണിൽ താമസിക്കുകയും ചെയ്തിരുന്നു. ഇതിനിടയിൽ ഇവർ നാലു കൃഷിസ്ഥലങ്ങളിലായി മാറി മാറി പ്രവർത്തിക്കുകയും ചെയ്തു. കുടുംബത്തിന്റെ അധിക വരുമാനത്തിനു വേണ്ടി അന്ന ഉരുളകിഴങ്ങ് വറ്റലുണ്ടാക്കിയും അവരുടെ തന്നെ സമ്പാദ്യത്തിൽ നിന്നു വാങ്ങിയ പശുവിന്റെ പാലിൽ നിന്ന് തൈര് കടഞ്ഞെടുത്തു വിറ്റും വരുമാനമുണ്ടാക്കിയിരുന്നു. പിന്നീട് ആ ദമ്പതികൾ ചേർന്ന് ഒരു വയൽ സ്വന്തമാക്കുകയും ചെയ്തു.
ദമ്പതിമാർക്ക് 10 മക്കളുണ്ടായിരുന്നതിൽ 5 പേർ മാത്രമാണ് ശൈശവകാലം അതിജീവിച്ചത്. എന്നിരുന്നാലും മോസെസ് ജീവിച്ചിരുന്ന ഷെനൻഡോഹ് താഴ്വര അവർ വളരെയേറെ ഇഷ്ടപ്പെട്ടിരുന്നു. 1905-ൽ അവളുടെ ഭർത്താവിന് അത്യാവശ്യമായി മാറി താമസിക്കേണ്ടി വന്നതിനാൽ അവർ ന്യൂയോർക്കിലെ ഈഗിൾ ബ്രിഡ്ജിലെ കൃഷിസ്ഥലത്തേയ്ക്ക് മാറി താമസിച്ചു. 1927-ൽ തോമസ് മോസെസിന് 67 വയസ്സായപ്പോൾ അദ്ദേഹം ഹൃദയസ്തംഭനത്താൽ മരണപ്പെട്ടു. പിന്നീട് അവരുടെ മകൻ ഫോറസ്റ്റ്, കൃഷികാര്യങ്ങളിൽ അവരെ സഹായിച്ചു. മോസെസ് പുനർവിവാഹം ചെയ്യാതെ 1936-ൽ അവരുടെ മകളുടെ കൂടെ താമസിക്കാൻ തുടങ്ങി.
അലങ്കാര കലകൾ
ഒരു യുവഭാര്യയും മാതാവുമെന്ന നിലയിൽ മോസെസ് തന്റെ ഭവനത്തിൽ ഒരു സൃഷ്ടിപരമായ ജീവിതമാണു നയിച്ചിരുന്നത്. ഉദാഹരണത്തിന്, 1918-ൽ ഒരു ഫയർബോർഡ് (ചിമ്മിനി ബോർഡ്) അലങ്കരിക്കുവാനായി ഹൗസ്പെയിന്റ് ആണ് അവർ ഉപയോഗിച്ചത്. 1932-ൽ മോസെസ് സുഹൃത്തുക്കൾക്കും കുടുംബാംഗങ്ങൾക്കുമായി നൂൽ ഉപയോഗിച്ച് എമ്പ്രോയിഡറി ചിത്രങ്ങൾ നിർമ്മിച്ചു. ലൂസി ആർ ലിപ്പാർഡിന്റെ വിവരണം പോലെ, ഒരു "അഭിരുചി കല" എന്ന നിലയിൽ അവർ മനോഹരമായ അലങ്കാരത്തുന്നലുകളുള്ള വസ്തുക്കൾ സൃഷ്ടിച്ചിരുന്നു.